Zn. 2024\_14. MsZ\_13.1\_ Správa HK o výsledku kontroly hospodárenia s majetkom mesta v správe rozpočtovej organizácie – Materská škola, L. Novomeského 1209/2, Senica za rok 2023

Materiál na rokovanie

**14. zasadnutie Mestského zastupiteľstva v Senici**

Dňa: 12.12.2024

Bod programu číslo: 13.1

Názov materiálu:  **Správa HK o výsledku kontroly hospodárenia s majetkom mesta v správe rozpočtovej organizácie – Materská škola, L. Novomeského 1209/2, Senica za rok 2023**

Návrh vypracoval: Mgr. Tomáš Makas, hlavný kontrolór mesta Senica

Návrh predkladá: Mgr. Tomáš Makas, hlavný kontrolór mesta Senica

Návrh na uznesenie: **Mestské zastupiteľstvo v Senici**

**berie na vedomie**

Správu HK o výsledku kontroly hospodárenia s majetkom mesta v správe rozpočtovej organizácie – Materská škola, L. Novomeského 1209/2, Senica za rok 2023

V Senici dňa 04.12.2024

SPRÁVA O VÝSLEDKU  KONTROLY

Hlavný kontrolór mesta Senica Mgr. Tomáš Makas ako oprávnená osoba vykonal na základe plánu kontrolnej činnosti na II. polrok 2024 a v súlade s ustanovením § 18d zákona č. 369/1990 Zb. o obecnom zriadení v znení neskorších predpisov

u povinnej osoby: Materská škola

L. Novomeského 1209/2, 905 01 Senica

kontrolu hospodárenia s majetkom mesta v správe rozpočtovej organizácie – Materská škola, L. Novomeského 1209/2, Senica za rok 2023

Cieľ kontroly:overiť objektívny stav kontrolovaných skutočností a ich súlad so všeobecne záväznými právnymi predpismi a vnútornými aktmi riadenia so zameraním na dodržiavanie zákonnosti, účinnosti, hospodárnosti a efektívnostipri hospodárení s majetkom mesta Senica v správe rozpočtovej organizácie – Materská škola, L. Novomeského 1209/2, Senica za rok 2023.

Predmet kontroly: dodržiavanie a uplatňovanie príslušných ustanovení zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov pri hospodárení s majetkom mesta v správe rozpočtovej organizácie.

Kontrolované obdobie:01.01.2023 – 31.12.2023

Miesto a čas vykonania kontroly: Mestský úrad v Senici

07.10.2024 – 20.11.2024 s prerušením

Právne východiská pre výkon kontroly :

* zákon č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov
* zákon č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov
* zákon č. 597/2003 Z.z. o financovaní základných škôl, stredných škôl a školských zariadení
* Nariadenie vlády SR č. 630/2008 Z.z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia
* zákon č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
* zákon č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov
* zákon č. 431/2002 Z. z. o účtovníctve v znení neskorších predpisov
* zákon č. 357/2015 Z.z. o finančnej kontrole a audite a o zmene a doplnení niektorých zákonov
* Všeobecne záväzné nariadenie mesta Senica č.49/2013 o určení výšky finančných prostriedkov na prevádzku a mzdy na dieťa / žiaka škôl a školských zariadení v pôsobnosti mesta Senica v znení zmien a dodatkov
* Všeobecne záväzné nariadenie mesta Senica č. 63 o určení výšky mesačného príspevku za pobyt dieťaťa v materskej škole, zákonného zástupcu dieťaťa alebo dospelej osobe na čiastočnú úhradu nákladov spojených so štúdiom v základnej umeleckej škole, na čiastočnú úhradu nákladov na činnosť školského klubu detí, na čiastočnú úhradu nákladov na činnosť centra voľného času, zákonného zástupcu dieťaťa alebo žiaka na čiastočnú úhradu nákladov a určenie podmienok úhrady v školskej jedálni v znení zmien a dodatkov
* zákon č. 211/2000 Z.z. o slobodnom prístupe k informáciám v znení neskorších predpisov.

Pre výkon kontroly bol východiskom právny stav predpisov v znení platnom v kontrolovanom období.

Kontrola bola vykonaná na základe predložených dokladov, najmä:

1. Rozpočet organizácie na rok 2023 vrátane zmien vykonaných v r. 2023

2. Zriaďovacia listina vrátane dodatkov a štatút organizácie

3. Plnenie rozpočtu k 31.12.2023

4. Hlavná kniha za rok 2023

5. Kniha došlých faktúr za rok 2023

6. Evidencia objednávok a obchodných zmlúv za rok 2023

7. Účtovná závierka k 31.12.2023

8. Finančné výkazy k 31.12.2023 (FIN1-12)

9. Vnútorné normy – smernice/interné dokumenty platné v roku 2023

10. Inventarizácia k 31.12.2023

11. Vybrané vzorky objednávok a faktúr

12. Vybrané obchodné zmluvy

Materská škola, L. Novomeského 1209/2, 905 01 Senica, IČO: 37 840 550 (ďalej aj „MŠ“) je rozpočtová organizácia, ktorá bola zriadená Mestom Senica s účinnosťou od 01.07.2002 zriaďovacou listinou ako rozpočtová organizáciu s právnou subjektivitou.

V kontrolovanom období bola v platnosti zriaďovacia listina zo dňa 29.04.2002 v  znení dodatku č. 1 zo dňa 01.07.2004, č. 2 zo dňa 12.02.2010, č. 3 zo dňa 01.06.2015 a v znení dodatku č. 4 zo dňa 27.09.2022. Úplné znenie zriaďovacej listiny v znení dodatkov bolo vyhotovené dňa 30.09.2022 a schválené MsZ v Senici dňa 22.09.2022 uznesením č. 25/2022/788. Podľa zriaďovacej listiny sú súčasťou školy:

Elokované pracovisko ako súčasť Materskej školy Senica, Hollého 744

Elokované pracovisko ako súčasť Materskej školy Senica, Komenského 1039

Elokované pracovisko ako súčasť Materskej školy Senica, J. Kráľa 729

Elokované pracovisko ako súčasť Materskej školy Senica, Martina Bartoňa 5171/5

Elokované pracovisko ako súčasť Materskej školy Senica, Robotnícka 114/6

Elokované pracovisko ako súčasť Materskej školy Senica, Kolónia 544

Elokované pracovisko ako súčasť Materskej školy Senica, Kalinčiakova 294

Pri materskej škole a všetkých elokovaných pracoviskách sú v sieti škôl a školských zariadení zapísané na rovnakej adrese zároveň aj školské jedálne.

Organizácia upravila podrobnosti o činnosti a úlohách v štatúte, ktorý organizácia vydala dňa 29.06.2017, a ktorý je v súlade so všeobecne záväznými právnymi predpismi.

Materská škola evidovala k 31.12.2023 celkovo 95 zamestnancov.

**1. Rozpočet**

Materská škola (v ďalšom texte aj „MŠ“) hospodárila v roku 2023 na základe rozpočtu, ktorý bol schválený uznesením mestského zastupiteľstva v Senici č. 2/2023/67 zo dňa 09.02.2023. Rozpočet bol v priebehu roka 2023 zmenený 2 krát:

1. zmena schválená dňa 14.04.2023 uznesením MsZ č. 3/2023/209

2. zmena schválená dňa 21.09.2023 uznesením MsZ č. 6/2023/192

Podkladom pre kontrolu boli základné údaje rozpočtu, ktorý bol schválený na 2. zasadnutí Mestského zastupiteľstva v Senici konanom dňa 09.02.2023 uznesením č. 2/2023/67, zmeny rozpočtu a jeho plnenie k 31.12.2023.

Rozpočet a upravený rozpočet na rok 2023 zobrazuje tabuľka č. 1:

|  |  |  |  |
| --- | --- | --- | --- |
| **Ukazovateľ** | **Rozpočet v €** | **Po zmene k 31.12.2023 v €** | **Čerpanie k 31.12.2023** |
| **Bežné príjmy** | 273 275,00 | 367 538,00 | 367 538,41 |
|  |  |  |  |
| **Bežné výdavky** | **2 161 538,00** | **2 495 543,00** | **2 495 492,22** |
| Originálne kompetencie | 1 757 530,00 | 1 931 900,00 | 1 931 899,57 |
| Výdavky z prenájmu | 420,00 | 420,00 | 420,00 |
| Predprimárne vzdelávanie | 119 124,00 | 136 411,00 | 136 411,00 |
| Dotácia na podporu výchovy k strav. návykom | 0,00 | 26 539,00 | 26 538,80 |
| Dotácia na podporu výchovy k plneniu školských povinností | 0,00 | 116,00 | 116,20 |
| FP – pomáhajúce profesie v edukácii žiakov | 11 309,00 | 15 325,00 | 15 325,13 |
| Príspevok na špecifiká zo ŠR | 0,00 | 293,00 | 292,68 |
| Finančné prostriedky z vlastných príjmov | 0,00 | 54 277,00 | 54 226,94 |
| Poplatky | 97 845,00 | 112 339,00 | 112 339,00 |
| Vlastné príjmy - stravné | 175 310,00 | 217 923,00 | 217 922,90 |
|  |  |  |  |
| **Kapitálové výdavky** | 0,00 | 10 740,00 | 10 740,00 |

Bežné príjmy boli rozpočtované v sume spolu 273 575,00 € a bežné výdavky spolu v sume 2 161 538,00 €, po úprave rozpočtu ku dňu 31.12.2023 predstavovali bežné príjmy sumu 367 538,00 € a bežné výdavky 2 495 543,00 €.

V roku 2023 neboli v organizácii rozpočtované kapitálové príjmy, kapitálové výdavky boli rozpočtované vo výške 10 740,00 € na vypracovanie projektovej dokumentácie na obnovu budovy elokovaného pracoviska na Robotníckej 114/6.

Financovanie MŠ je viaczdrojové, pričom k najvýznamnejším finančným zdrojom patria prostriedky z rozpočtu mesta. K ďalším zdrojom financovania ZŠ patria:

* finančné prostriedky zo štátneho rozpočtu a z EÚ
* prostriedky od iných fyzických a právnických osôb za prenájom priestorov a zariadení v čase, keď sa nevyužívajú na výchovno-vzdelávací proces
* príspevky od rodičov, alebo inej osoby, ktorá má voči dieťaťu vyživovaciu

povinnosť

* iné zdroje.

**Bežné príjmy** MŠ boli na rok 2023 rozpočtované v celkovej sume 273 275,00 €.

Zdroje, rozpočet a skutočné plnenie príjmov zobrazuje tabuľka č. 2:

|  |  |  |
| --- | --- | --- |
| **Zdroj príjmu** | **Rozpočet**  **suma v €** | **Plnenie k 31.12.2023 v €** |
| Príjmy z prenajatých budov | 420,00 | 420,00 |
| Poplatky predaj výrobkov, tovarov a služieb | 0,00 | 36 625,86 |
| Poplatky za materské školy | 97 845,00 | 112 511,00 |
| Poplatky a platby za stravné | 175 310,00 | 217 395,27 |
| Príjmy z dobropisov | 0,00 | 206,50 |
| Príjmy z vratiek | 0,00 | 238,10 |
| Tuzemské bežné transfery zo ŠR | 0,00 | 141,68 |
| **Spolu** | 263 575,00 | 367 538,41 |

**Originálne kompetencie**

Celkový rozpočet pre originálne kompetencie spolu bol z pôvodnej sumy 2 161 538,00 € zmenený k 31.12.2023 na sumu 2 506 283,00 €, skutočné čerpanie bolo vo výške 2 506 232,22 €.

Na originálne kompetencie zriaďovateľ, ktorým je Mesto Senica poskytuje príspevok v zmysle schváleného VZN o určení výšky finančných prostriedkov na prevádzku a mzdy na dieťa /žiaka škôl a školských zariadení v pôsobnosti mesta Senica v znení dodatku č. 1, 2, 3, 4, 5 a 6. V uvedenom období sa jednalo o VZN 49/2013. Posledná schválená zmena nadobudla účinnosť od 1.11.2022.

Čerpanie rozpočtu a jednotlivé položky zobrazuje tabuľka č. 3

|  |  |  |  |
| --- | --- | --- | --- |
| **Ukazovateľ** | **Rozpočet v €** | **Rozpočet k 31.12.2023** | **Čerpanie** |
| Platy | 1 297 316,00 | 1 321 621,00 | 1 321 620,44 |
| Odvody | 472 906,00 | 460 600,00 | 460 599,50 |
| Cestovné | 0,00 | 92,00 | 92,20 |
| Energie | 99 341,00 | 313 696,00 | 313 645,32 |
| Materiál | 206 650,00 | 277 554,00 | 277 554,40 |
| Preprava | 0,00 | 326,00 | 325,97 |
| Údržba | 6 400,00 | 9 832,00 | 9 832,51 |
| Nájom | 1 000,00 | 1 080,00 | 1 079,56 |
| Ostatné tovary | 73 110,00 | 86 194,00 | 86 193,15 |
| Transfery | 4 815,00 | 24 548,00 | 24 549,17 |
| Rekonštrukcia a modernizácia | 0,00 | 10 740,00 | 10 740,00 |
| **Spolu** | 2 161 538,00 | 2 506 283,00 | 2 506 232,22 |

Grafické znázornenie čerpanie rozpočtu po jednotlivých položkách:

Ku kontrole príjmov rozpočtovaných a skutočne dosiahnutých za prenájom budov, priestorov a objektov predložila MŠ nájomné zmluvy platné v kontrolovanom období, operatívnu evidenciu zmlúv z roku 2023 a vnútorný predpis – Smernicu o prenájmoch priestorov školy č. 16/2016 zo dňa 01.05.2016. Vo vnútornom predpise sú upravené ustanovenia pre určenie postupu a podmienky pri nájme, ceny nájomného nebytových priestorov a ostatného nehnuteľného majetku.

**2. Kontrola objednávok a faktúr**

V rámci čerpania bežných výdavkov bola vykonaná kontrola výdavkov vynaložených aj na základe vyhotovených objednávok. Podľa predloženej knihy dodávateľských objednávok bolo v kontrolovanom období vyhotovených spolu 17 objednávok. Objednávky uvedené v knihe dodávateľských objednávok boli porovnané s objednávkami zverejnenými na webovom sídle MŠ. Zverejňovanie objednávok je uskutočňované mesačne, v súboroch zahrnujúcich všetky objednávky vyhotovené v rámci príslušného kalendárneho mesiaca. Podmienky zverejňovania objednávok a faktúr upravuje zákon č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií).

Podľa ustanovenia § 5b citovaného zákona:

*„(1) Povinná osoba zverejňuje na svojom webovom sídle, ak ho má zriadené, v štruktúrovanej a prehľadnej forme najmä tieto údaje:*

*a) o vyhotovenej objednávke tovarov, služieb a prác*

*1. identifikačný údaj objednávky, ak povinná osoba vedie číselník objednávok,*

*2. popis objednaného plnenia,*

*3. celkovú hodnotu objednaného plnenia v sume, ako je uvedená na objednávke, alebo maximálnu odhadovanú hodnotu objednaného plnenia, ako aj údaj o tom, či je suma vrátane dane z pridanej hodnoty, alebo či je suma bez dane z pridanej hodnoty,*

*4. identifikáciu zmluvy, ak objednávka súvisí s povinne zverejňovanou zmluvou,*

*5. dátum vyhotovenia objednávky,*

*6. identifikačné údaje dodávateľa objednaného plnenia:*

*6a. meno a priezvisko fyzickej osoby, obchodné meno fyzickej osoby-podnikateľa alebo obchodné meno alebo názov právnickej osoby,*

*6b. adresu trvalého pobytu fyzickej osoby, miesto podnikania fyzickej osoby-podnikateľa alebo sídlo právnickej osoby,*

*6c. identifikačné číslo, ak ho má dodávateľ objednaného plnenia pridelené,*

*7. údaje o fyzickej osobe, ktorá objednávku podpísala:*

*7a. meno a priezvisko fyzickej osoby,*

*7b. funkciu fyzickej osoby, ak takáto funkcia existuje.*

Podľa ods. 2 citovaného zákona:

*„Údaje podľa odseku 1 písm. a) povinná osoba zverejní* ***do desiatich pracovných dní odo dňa vyhotovenia******objednávky*** *tovarov, služieb a prác; to neplatí, ak objednávka súvisí s povinne zverejňovanou zmluvou, ktorá nadobudla účinnosť podľa zákona. Údaje podľa odseku 1 písm. b) povinná osoba zverejní do 30 dní odo dňa zaplatenia faktúry. “*

Preverované objednávky zobrazuje tabuľka č. 4:

|  |  |  |  |  |
| --- | --- | --- | --- | --- |
| Číslo dokl. | Dát. vyst. | Dodávateľ | Cena v € | Objednané plnenie |
| 3. | 08.03.2023 | JavaProjekt, s.r.o., Sotinská 1373/7, Senica, IČO: 44 078 919 | 10 740,00 € | Projekt zateplenia budovy EP Robotnícka |
| 5. | 23.03.2023 | Patricius.sk s.r.o., r. s. p., Rastislavova 100, 040 01 Košice, IČO: 50 760 815 | 3 582,80 € | Detské plachty na ležadlá |
| 6. | 23.03.2023 | EMI EU s.r.o., Pod Švabľovkou 2100, Sabinov, IČO: 46 726 608 | 4 006,00 € | Detské obliečky |
| 13. | 09.11.2023 | HEICO spol. s r.o., Hollého 1315 , Senica, IČO: 18 046 908 | 2 200,00 € | Skartovačka, olej do skartovačky, sada farieb do tlačiarne |
| 16. | ? | Mgr. František Jankovič – SINET, Koválov 220, IČO: 35 494 085 | 9 660,00 € | Interaktívne tabule, PC + príslušenstvo |

V rámci čerpania bežných výdavkov bola vykonaná kontrola výdavkov vynaložených aj na základe vyhotovených faktúr. V kontrolovanom období bolo zaevidovaných 625 dodávateľských faktúr v rámci bežného účtu a 780 faktúr v rámci stravného (nákup potravín). Faktúry uvedené v knihe došlých faktúr boli porovnané s faktúrami zverejnenými na webovom sídle MŠ. Zverejňovanie faktúr je uskutočňované mesačne, v súboroch zahrnujúcich všetky faktúry vyhotovené v rámci príslušného kalendárneho mesiaca. Podmienky zverejňovania objednávok a faktúr upravuje zákon č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií).

Podľa ustanovenia § 5b zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov:

*„(1) Povinná osoba zverejňuje na svojom webovom sídle, ak ho má zriadené, v štruktúrovanej a prehľadnej forme najmä tieto údaje:*

*b) o faktúre za tovary, služby a práce*

*1. identifikačný údaj faktúry, ak povinná osoba vedie číselník faktúr,*

*2. popis fakturovaného plnenia, tak ako je uvedený na faktúre,*

*3. celkovú hodnotu fakturovaného plnenia v sume, ako je uvedená na faktúre, ako aj údaj o tom, či je suma vrátane dane z pridanej hodnoty, alebo či je suma bez dane z pridanej hodnoty,*

*4. identifikáciu zmluvy, ak faktúra súvisí s povinne zverejňovanou zmluvou,*

*5. identifikáciu objednávky, ak faktúra súvisí s objednávkou,*

*6. dátum doručenia faktúry,*

*7. identifikačné údaje dodávateľa fakturovaného plnenia:*

*7a. meno a priezvisko fyzickej osoby, obchodné meno fyzickej osoby-podnikateľa alebo obchodné meno alebo názov právnickej osoby,*

*7b. adresu trvalého pobytu fyzickej osoby, miesto podnikania fyzickej osoby-podnikateľa alebo sídlo právnickej osoby,*

*7c. identifikačné číslo, ak ho má dodávateľ fakturovaného plnenia pridelené..“*

Podľa ods. 2 citovaného zákona:

*„Údaje podľa odseku 1 písm. a) povinná osoba zverejní do desiatich pracovných dní odo dňa vyhotovenia objednávky tovarov, služieb a prác; to neplatí, ak objednávka súvisí s povinne zverejňovanou zmluvou, ktorá nadobudla účinnosť podľa zákona. Údaje podľa odseku 1 písm. b) povinná osoba zverejní* ***do 30 dní odo dňa zaplatenia faktúry.“***

Preverované faktúry, ktorými boli vyfakturované tovary, práce a služby podľa vybraných objednávok zobrazuje tabuľka č. 5:

|  |  |  |  |  |
| --- | --- | --- | --- | --- |
| Č.fa./č.obj. | Dát.doruč../  Dát. splat./ Dát. úhrady | Dodávateľ | Cena v € | Objednané plnenie |
| 615./3. | 12.06.2023  15.06.2023  12.06.2023 | JavaProjekt, s.r.o., Sotinská 1373/7, Senica, IČO: 44 078 919 | 10 740,00 | Projekt zateplenia budovy EP Robotnícka |
| 344/5. | 12.04.2023  11.04.2023  12.04.2023 | Patricius.sk s.r.o., r. s. p., Rastislavova 100, 040 01 Košice, IČO: 50 760 815 | 3 582,80 | Detské plachty na ležadlá 676 ks |
| 286./6. | 05.04.2023  07.04.2023  05.04.2023 | EMI EU s.r.o., Pod Švabľovkou 2100, Sabinov, IČO: 46 726 608 | 4 006,00 | Detské obliečky 676 ks |
| 1230./13. | 27.11.2023  29.11.2023  27.11.2023 | HEICO spol. s r.o., Hollého 1315 , Senica, IČO: 18 046 908 | 2 168,40 | Skartovačka, olej do skartovačky, sada farieb do tlačiarne |
| 1334./16. | 18.12.2023  27.12.2023  18.12.2023 | Mgr. František Jankovič – SINET, Koválov 220, IČO: 35 494 085 | 9 660,00 | Interaktívne tabule, PC + príslušenstvo |

Podľa § 3 ods. 3 a 4 zákona č. 431/2002 Z.z. o účtovníctve v znení neskorších predpisov:

*„(3) Účtovným obdobím je kalendárny rok, ak tento zákon neustanovuje inak.*

*(4) Účtovným obdobím môže byť aj hospodársky rok. Hospodárskym rokom je obdobie nepretržite po sebe idúcich 12 kalendárnych mesiacov, ktoré nie je zhodné s kalendárnym rokom.“*

**3. Kontrola zverejňovania zmlúv**

V rámci kontroly nakladania s majetkom mesta Senica bola vykonaná kontrola uzatvorených zmlúv povinnou osobou v centrálnom registri zmlúv. Ku kontrole bola predložená evidencia obchodných zmlúv za rok 2023, ktorá obsahovala 10 uzatvorených zmlúv.

Podľa ustanovenia § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov:

*„(1) Povinne zverejňovaná zmluva je písomná zmluva, ktorú uzaviera povinná osoba a ktorá obsahuje informáciu, ktorá sa získala za finančné prostriedky, s ktorými hospodária právnické osoby verejnej správy vrátane neštátnych účelových fondov, alebo sa týka používania týchto finančných prostriedkov, nakladania s majetkom štátu, majetkom obce, majetkom vyššieho územného celku alebo majetkom právnických osôb zriadený ch zákonom alebo na základe zákona alebo nakladania s finančnými prostriedkami Európskej únie.*

*(2) Povinne zverejňovaná zmluva je aj písomná zmluva, ktorú uzaviera povinná osoba podľa § 2 ods. 3, v ktorej má štát alebo povinná osoba podľa § 2 ods. 1 a 2 výlučnú účasť alebo v ktorej majú štát a povinná osoba podľa § 2 ods. 1 a 2 spoločne výlučnú účasť alebo v ktorej majú štát a viaceré povinné osoby podľa § 2 ods. 1 a 2 spoločne výlučnú účasť a ktorá sa týka nakladania s jej majetkom; to neplatí, ak je zmluva uzatvorená v bežnom obchodnom styku v rozsahu predmetu podnikania alebo činnosti zapísanej v obchodnom registri alebo v inej úradnej evidencii.*

*(3) Namiesto zmluvy uzatvorenej v bežnom obchodnom styku v rozsahu predmetu podnikania alebo činnosti zapísanej v obchodnom registri alebo v inej úradnej evidencii povinnej osoby podľa odseku 2 a namiesto zmluvy podľa § 5a ods. 5 písm. c), d), i), j), r) a s) sa zverejňuje informácia o uzatvorení takejto zmluvy; to neplatí, ak sa zmluva uzavrela s fyzickou osobou, ktorá nie je podnikateľom. Na zverejňovanie informácie podľa prvej vety sa použijú odseky 6, 7, 9 a 14 rovnako.“*

Finančná kontrola je súhrn činností zabezpečujúcich overovanie hospodárnosti, efektívnosti, účinnosti a účelnosti finančných operácií alebo ich častí pred ich uskutočnením, v ich priebehu a až do ich konečného vysporiadania, zúčtovania, dosiahnutia a udržania výsledkov a cieľov finančných operácií alebo ich častí.

Orgán verejnej správy je povinný vykonávať finančnú kontrolu, nakoľko mu napomáha zabezpečovať správne finančné riadenie v rámci plnenia svojich úloh. Finančnou operáciou alebo jej časťou sa podľa § 2 písm. d) zákona č. 357/2015 Z. z. rozumie príjem, poskytnutie alebo použitie verejných financií, právny úkon alebo iný úkon majetkovej povahy.

Finančnou kontrolou sa overujú vždy všetky relevantné skutočnosti, ktoré sú pre finančnú operáciu v danej fáze overovania platné. Základná finančná kontrola je kontrola, ktorá sa vykonáva „dovnútra“ orgánu verejnej správy vo vzťahu ku každému úkonu orgánu verejnej správy, ktorý predstavuje finančnú operáciu alebo jej časť, t. j. príjem, použitie alebo poskytnutie verejných financií, právny úkon alebo iný úkon majetkovej povahy.

Základná finančná kontrola je integrálnou súčasťou procesov orgánu verejnej správy, ktoré sa týkajú finančnej operácie alebo jej časti. V nadväznosti na vykonanú základnú finančnú kontrolu je orgán verejnej správy povinný určiť, či vo finančnej operácii alebo jej časti je možné pokračovať, alebo či ju je možné vykonať, resp. či je potrebné vymáhať poskytnuté plnenie, ak sa finančná operácia alebo jej časť už vykonala.

Súčasťou kontroly bola aj kontrola správnosti výkonu finančnej kontroly podľa zákona č. 357/2015 Z.z. o finančnej kontrole a audite a o zmene a doplnení niektorých zákonov na preverovaných uzatvorených zmluvách.

**4. Kontrola realizácie verejného obstarávania**

Verejným obstarávaním sú stanovené pravidlá a postupy podľa zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorými sa zadávajú zákazky na dodanie tovaru, zákazky na uskutočnenie stavebných prác, zákazky na poskytnutie služieb a súťaže návrhov.

Cieľom verejného obstarávania je úsporné nakladanie s prostriedkami zo štátneho rozpočtu, nakoľko na chod jednotlivých úradov a organizácií, ktoré sú napojené na štátny rozpočet, sú každoročne vynakladané nemalé finančné prostriedky. Preto je skutočnou nevyhnutnosťou, aby sa zabránilo ich zbytočnému a nadmernému odčerpávaniu a ich prípadnému zneužívaniu.

Pri verejnom obstarávaní sa uplatňujú princípy transparentnosti, rovnakého zaobchádzania a nediskriminácie uchádzačov a záujemcov, ako i princíp hospodárnosti a efektívnosti pri vynakladaní finančných prostriedkov.

Kontrolovaný subjekt je verejným obstarávateľom podľa § 7 ods. 1 písm. d) zákona o verejnom obstarávaní.

V roku 2023 MŠ vykonala verejné obstarávanie v 7 prípadoch pri zákazkách s nízkou hodnotou podľa § 117 zákona č. 343/2015 Z.z. o verejnom obstarávaní v znení účinnom do 31.07.2024, pričom všetky sa týkali obstarania potravín pre Materskú školu (základné potraviny, pekárenské výrobky, mrazené a čerstvé ryby, mlieko a mliečne výrobky, mäso a mäsové výrobky, čerstvá zelenia a ovocie, mrazená zelenina a hlboko zmrazené výrobky).

Pri kontrole realizácie verejného obstarávania neboli zistené žiadne nedostatky (okrem vykonávania finančnej kontroly - ktoré sú popísané v časti 3. Kontrola zverejňovania zmlúv).

**5. Kontrola inventarizácie majetku k 31.12.2023**

MŠ predložila ku kontrole dokumentáciu z inventarizácie majetku a záväzkov vykonanej k 31.12.2023. MŠ má pre vykonanie inventarizácie vypracovaný Vnútorný predpis pre vykonanie inventarizácie č. 14/2023, ktorým sa určuje postup pre vykonanie inventarizácie.

Inventarizácia bola vykonaná na základe Príkazu riaditeľky MŠ zo dňa 03.11.2021 , ktorým bolo uložené vykonanie riadnej inventarizácie majetku a záväzkov školy k 31.12.2023, súčasťou príkazu je menovanie členov ústrednej inventarizačnej komisie a čiastkových inventarizačných komisií.

Výkon inventarizácie sa riadil postupom, určeným v príkaze:

1. Vykonanie prípravných prác

2. Porovnanie výsledkov fyzickej a dokladovej inventarizácie s účtovnými stavmi, vyčíslenie inventarizačných rozdielov, vyhotovenie inventúrnych súpisov, vypracovanie inventarizačných zápisov

3. Vykonanie fyzickej inventarizácie majetku

4. Vykonanie dokladovej inventarizácie majetku, pohľadávok a záväzkov.

Ústredná inventarizačná komisia vypracovala dňa 19.01.2024 Inventarizačný zápis Ústrednej inventarizačnej komisie o výsledku inventarizácie majetku, záväzkov a rozdielu majetku a záväzkov k 31.12.2023, v ktorom skonštatovala, že vykonanou inventarizáciou neboli zistené žiadne inventarizačné rozdiely a skutočný stav súhlasí so stavom účtovným.

Vybrané informácie o majetku a záväzkoch podľa výsledkov inventarizácie k 31.12.2023:

Neobežný majetok

a) majetok

|  |  |  |  |
| --- | --- | --- | --- |
| Účet/text | Účtovný stav v € | Skutočný stav v € | Rozdiel v € |
| 021 - Stavby | 1 842 738,72 | 1 842 738,72 | 0,00 |
| 022 - Samost. hnut. veci | 36 140,76 | 36 140,76 | 0,00 |
| 028 - Drobný DHM | 223,36 | 223,36 | 0,00 |
| 031 - Pozemky | 162 891,59 | 162 891,59 | 0,00 |

b) oprávky k dlhodobému majetku

|  |  |  |  |
| --- | --- | --- | --- |
| Účet/text | Účtovný stav v € | Skutočný stav v € | Rozdiel v € |
| 081 - Oprávky k stavbám | 831 129,78 | 831 129,78 | 0,00 |
| 082 - Oprávky k sam. hnut. veciam | 24 404,68 | 24 404,68 | 0,00 |
| 088 - Oprávky k drobnému DHM | 223,36 | 223,36 | 0,00 |

Obstaranie dlhodobého majetku

a) obstaranie majetku

|  |  |  |  |
| --- | --- | --- | --- |
| Účet/text | Účtovný stav v € | Skutočný stav v € | Rozdiel v € |
| 042 – Obstaranie DHM | 10 740,00 | 10 740,00 | 0,00 |

Obežný majetok

a) zásoby

|  |  |  |  |
| --- | --- | --- | --- |
| Účet/text | Účtovný stav v € | Skutočný stav v € | Rozdiel v € |
| 112 - Potraviny ŠJ | 4 174,96 | 4 174,96 | 0,00 |

b) pohľadávky

|  |  |  |  |
| --- | --- | --- | --- |
| Účet/text | Účtovný stav v € | Skutočný stav v € | Rozdiel v € |
| 315 - Ostatné pohľadávky | 151,90 | 151,90 | 0,00 |

c) finančný majetok

|  |  |  |  |
| --- | --- | --- | --- |
| Účet/text | Účtovný stav v € | Skutočný stav v € | Rozdiel v € |
| 221 - Bankové účty | 167 934,30 | 167 934,30 | 0,00 |
| 1. depozitný účet | 163 814,41 | 163 814,41 | 0,00 |
| 1. sociálny fond | 4 119,89 | 4 119,89 | 0,00 |

Vlastné imanie

|  |  |  |  |
| --- | --- | --- | --- |
| Účet/text | Účtovný stav v € | Skutočný stav v € | Rozdiel v € |
| 428 - Nevysp. výsledok hosp. min. rokov | 4 569,99 | 4 569,99 | 0,00 |
| 710 - Výsledok hosp. za účtovné obdobie | -100 349,53 | -100 349,53 | 0,00 |

Záväzky

a) rezervy

|  |  |  |  |
| --- | --- | --- | --- |
| Účet/text | Účtovný stav v € | Skutočný stav v € | Rozdiel v € |
| 323 - Krátkodobé rezervy | 17 728,00 | 17 728,00 | 0,00 |

b) zúčtovanie medzi subjektami verejnej správy

|  |  |  |  |
| --- | --- | --- | --- |
| Účet/text | Účtovný stav v € | Skutočný stav v € | Rozdiel v € |
| 355 - Zúčtovanie odvodov príjmov RO | 151,90 | 151,90 | 0,00 |
| 357 - Zúčtovanie trans. rozpočtu obce a VÚC | 1 196 976,61 | 1 196 976,61 | 0,00 |

c) Dlhodobé záväzky

|  |  |  |  |
| --- | --- | --- | --- |
| Účet/text | Účtovný stav v € | Skutočný stav v € | Rozdiel v € |
| 472 - Záväzky zo soc. fondu | 4 119,89 | 4 119,89 | 0,00 |

c) krátkodobé záväzky

|  |  |  |  |
| --- | --- | --- | --- |
| Účet/text | Účtovný stav v € | Skutočný stav v € | Rozdiel v € |
| 321 - Dodávatelia | 92 525,68 | 92 525,68 | 0,00 |
| 324 - Prijaté preddavky | 59 416,05 | 59 416,05 | 0,00 |
| 331 - Zamestnanci | 96 578,72 | 96 578,72 | 0,00 |
| 336 - Zúčtovanie s org. soc. poist. a zdrav. poist. | 56 941,83 | 56 941,83 | 0,00 |
| 342 - Ostatné priame dane | 9 496,86 | 9 496,86 | 0,00 |
| 379 - Iné záväzky | 797,00 | 797,00 | 0,00 |

Krátkodobé záväzky MŠ k 31.12.2023 predstavujú spolu sumu 315 756,14 €.

d) časové rozlíšenie nákladov a výnosov

|  |  |  |  |
| --- | --- | --- | --- |
| Účet/text | Účtovný stav v € | Skutočný stav v € | Rozdiel v € |
| 381 - Náklady budúcich období | 71 975,25 | 71 975,25 | 0,00 |
| 384 - Výnosy budúcich období | 11 400,00 | 11 400,00 | 0,00 |

e) podsúvahové účty:

|  |  |  |  |
| --- | --- | --- | --- |
| Účet/text | Účt. stav v € | Skutočný stav v € | Rozdiel  v € |
| 771 - Drobný hmotný majetok v používaní | 408 239,64 | 408 239,64 | 0,00 |

K 31.12.2023 sa uskutočnila dokladová inventúra hrubých miezd zamestnancov. Inventarizáciou platov nebol zistený žiadny inventarizačný rozdiel.

Pri kontrole inventarizácie neboli zistené nedostatky.

Údaje z inventarizácie boli porovnané s údajmi vykázanými v Súvahe ÚčROPO SFOV 1-01 zostavenej v rámci účtovnej závierky k 31.12.2023. Vybrané údaje zo Súvahy:

|  |  |  |  |
| --- | --- | --- | --- |
| **Strana Aktív** | Brutto v € | Korekcia v € | Netto v € |
| Spolu majetok | 2 296 970,84 | 855 757,82 | 1 441 213,02 |
| A. Neobežný majetok spolu | 2 052 734,43 | 855 757,82 | 1 196976,61 |
| A.I. Dlhodobý nehmotný majetok spolu | 0,00 | 0,00 | 0,00 |
| A.II. Dlhodobý hmotný majetok spolu | 2 052 734,43 | 855 757,82 | 1 196 976,61 |
| B. Obežný majetok spolu | 172 261,16 | 0,00 | 172 261,16 |
| B.I. Zásoby spolu | 4 174,96 | 0,00 | 4 174,96 |
| B.II. Zúčtovanie medzi subj.ver. správy | 0,00 | 0,00 | 0,00 |
| B.III. Dlhodobé pohľadávky spolu | 0,00 | 0,00 | 0,00 |
| B. IV. Krátkodobé pohľadávky spolu | 151,90 | 0,00 | 151,90 |
| B.V. Finančné účty | 167 934,30 | 0,00 | 167 934,30 |
| C. Časové rozlíšenie spolu | 71 975,25 | 0,00 | 71 975,25 |

|  |  |
| --- | --- |
| **Strana Pasív** | v € |
| Vlastné imanie a záväzky | 1 441 213,02 |
| A. Vlastné imanie | - 104 919,52 |
| A.III. Výsledok hospodárenia súčet | - 104 919,52 |
| B. Záväzky spolu | 1 534 732,54 |
| B.I. Rezervy súčet | 17 728,00 |
| B.II. Zúčtovanie medzi subj. ver. správy | 1 197 128,51 |
| B.III. Dlhodobé záväzky súčet | 4 119,89 |
| B IV. Krátkodobé záväzky súčet | 315 756,14 |
| B.V. Bankové úvery a výpomoci | 0,00 |
| C. Časové rozlíšenie súčet | 11 400,00 |

Súčasťou účtovnej závierky je aj Výkaz ziskov a strát ÚčROPO SFOV 2-01. Vybrané údaje z Výkazu ziskov a strát:

|  |  |
| --- | --- |
| **Náklady** | v € |
| Spotrebované nákupy | 676 173,28 |
| Služby | 31 612,36 |
| Osobné náklady | 1 824 279,08 |
| Dane a poplatky | 7 986,43 |
| Ostatné náklady za prevádzkovú činnosť | 320,37 |
| Odpisy, rezervy a opr. položky z prev. činn... | 40 200,88 |
| Finančné náklady | 845,92 |
| Náklady na transf. a z odvodu príjmov | 365 871,00 |
| **Náklady súčet** | **2 947 289,32** |

|  |  |
| --- | --- |
| **Výnosy** | V € |
| Tržby za vlastné výkony a tovar | 310 871,38 |
| Ostatné výnosy z prevádzkovej činnosti | 5 061,81 |
| Zúčtov. rezerv a oprav. pol. z prev. činn... | 13 041,50 |
| Výnosy z transferov | 2 517 965,10 |
| **Výnosy súčet** | **2 846 939,79** |
|  |  |
| Výsledok hospodárenia pred zdanením | - 100 349,53 |
| **Výsledok hospodárenia po zdanení** | **- 100 349,53** |

Písomný zoznam opatrení prijatých na nápravu zistených nedostatkov a na odstránenie príčin ich vzniku má povinná osoba predložiť hlavnému kontrolórovi do 15.12.2024.

Lehota na splnenie prijatých opatrení je určená do 31.01.2025.

Zoznam podkladov preukazujúcich nedostatky:

1. Dodávateľské objednávky a faktúry za rok 2023 zverejnené na webovom sídle MŠ

2. Obchodné zmluvy za rok 2023

3. Smernica upravujúca systém finančného riadenia a finančnej kontroly č. 7/2022

**Záver:**

Kontrolou boli zistené nedostatky, ktoré boli formulované do 3 kontrolných zistení. Nedostatky sa týkali porušení ustanovení zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) pri zverejňovaní objednávok a faktúr na webovom sídle. Spočívali najmä v chýbajúcich údajoch na vyhotovených objednávkach, niektoré objednávky neboli správne zverejnené. V rámci kontroly zverejňovania faktúr boli takisto zistené nedostatky pri ich zverejňovaní. Správa hlavného kontrolóra takisto obsahuje odporúčanie vo veci vedenia knihy došlých faktúr, t.j. podľa ustanovenia § 3 zákona č. 431/2002 Z.z. o účtovníctve. Pri kontrole zverejňovania obchodných zmlúv boli zistené nedostatky pri vykonávaní základnej finančnej kontroly podľa zákona č. 357/2015 Z.z. o finančnej kontrole a audite a o zmene a doplnení niektorých zákonov a zároveň bola MŠ upozornená aj na nedostatok pri vydávaní Smernice upravujúcej systém finančného riadenia a finančnej kontroly č. 7/2022 zo dňa 30.03.2022. Ku kontrolným zisteniam som zároveň navrhol odporúčania na odstránenie zistených nedostatkov a príčin ich vzniku.

Povinná osoba nepodala písomné námietky proti kontrolným zisteniam uvedeným v návrhu správy a preto bola po uplynutí určenej lehoty vypracovaná konečná správa z kontroly, ktorú som doručil povinnej osobe v písomnom vyhotovení, čím bola kontrola ukončená.

Správa sa nachádza v dokumentácii hlavného kontrolóra a je k dispozícii k nahliadnutiu.

V Senici dňa 28.11.2024

Mgr. Tomáš Makas

hlavný kontrolór mesta Senica