**M e s t o  S e n i c a**

Mestský úrad Senica

Štefánikova 1408/56, 905 25 Senica

Zn. 2024/14.MsZ/bod č. 10\_3/Návrh na bezodplatný prevod stavebných objektov (obslužná komunikácia a priľahlá infraštruktúra) a súvisiacich pozemkov vo vlastníctve spoločnosti VAILLANT GROUP Heat Pump Production s.r.o.

Materiál na rokovanie

**14. zasadnutie Mestského zastupiteľstva v Senici**

Dňa: 12. decembra 2024

Bod programu číslo: 10/3

Názov materiálu: **Návrh na bezodplatný prevod stavebných objektov (obslužná komunikácia a priľahlá infraštruktúra) a súvisiacich pozemkov vo vlastníctve spoločnosti VAILLANT GROUP Heat Pump Production s.r.o.**

Návrh vypracoval: Oddelenie správy majetku

Návrh preveril: Bc. Tichomír Ivan, vedúci odd. správy majetku

Návrh predkladá: Ing. Mgr. Martin Džačovský, primátor mesta Senica

Návrh prerokovala: **Mestská rada dňa: 28.11.2024**

- bez pripomienok, odporúča návrh schváliť

Prerokovala komisia: **pre správu mestského majetku dňa: 27.11.2024**

- bez pripomienok, odporúča návrh schváliť

**pre výstavbu a dopravu dňa: 26.11.2024**

- neodporúča návrh schváliť

**životného prostredia dňa: 25.11.2024**

- bez pripomienok, odporúča návrh schváliť

Návrh na uznesenie: **Mestské zastupiteľstvo v Senici**

**schvaľuje**

bezodplatný prevod stavebných objektov (obslužná komunikácia a priľahlá infraštruktúra) a súvisiacich pozemkov vo vlastníctve spoločnosti VAILLANT GROUP Heat Pump Production s.r.o.:

**stavebný objekt „Dopravná a technická infraštruktúra časti zóny Kaplinské pole –**

**Vetva A, A-D“:**

dopravná stavba stavebného objektu SO 02 Miestna obslužná komunikácia Vetva A, A-D

stavba stavebného objektu SO 03 Dažďová kanalizácia Vetva A, Vetva A-D

stavba stavebného objektu SO 08 Verejné osvetlenie

**stavebný objekt „Dopravná a technická infraštruktúra časti zóny Kaplinské pole –**

**Vetva D:**

dopravná stavba stavebného objektu SO 02 Miestna obslužná komunikácia – Vetva D

stavba stavebného objektu SO 03 Dažďová kanalizácia – Vetva D

stavba stavebného objektu SO 04 Verejné osvetlenie – Vetva D

**pozemok CKN parc. č. 14105/262,** druh pozemku zastavaná plocha a nádvorie o výmere 4469 m2, zapísaný na LV č. 9696 pre kat. územie Senica

**pozemok CKN parc. č. 14105/261,** druh pozemku zastavaná plocha a nádvorie o výmere

14460 m2, zapísaný na LV č. 9696 pre kat. územie Senica

na základe zmluvy o bezodplatnom prevode stavebných objektov a pozemkov od prevodcu VAILLANT GROUP Heat Pump Production s.r.o., Jurkovičova 45, 909 01 Skalica, IČO: 53 835 603 na nadobúdateľa Mesto Senica.

V Senici dňa 03.12.2024

Názov materiálu: **Návrh na bezodplatný prevod stavebných objektov (obslužná komunikácia a priľahlá infraštruktúra) a súvisiacich pozemkov vo vlastníctve spoločnosti VAILLANT GROUP Heat Pump Production s.r.o.**

Spoločnosť prevodcu VAILLANT GROUP Heat Pump Production s.r.o. v rámci projektu výstavby vybudovala prístupovú infraštruktúru – cestné komunikácie, chodníky a spevnené plochy, vrátane súvisiacej infraštruktúry, ako je osvetlenie komunikácií a kanalizačná (dažďová) sieť, časť ktorej ponúkla bezodplatne do vlastníctva Mestu Senica:

**- stavebný objekt „Dopravná a technická infraštruktúra časti zóny Kaplinské pole –**

**Vetva A, A-D“:**

dopravná stavba stavebného objektu SO 02 Miestna obslužná komunikácia Vetva A, A-D (*stavebný objekt 1)*

stavba stavebného objektu SO 03 Dažďová kanalizácia Vetva A, Vetva A-D *(stavebný objekt 2)*

stavba stavebného objektu SO 08 Verejné osvetlenie *(Stavebný objekt 3)*

- **stavebný objekt „Dopravná a technická infraštruktúra časti zóny Kaplinské pole –**

**Vetva D:**

dopravná stavba stavebného objektu SO 03 Miestna obslužná komunikácia – Vetva D *(Stavebný objekt 4)*

stavba stavebného objektu SO 03 Dažďová kanalizácia – Vetva D *(stavebný objekt 5)*

stavba stavebného objektu SO 04 Verejné osvetlenie – Vetva D *(stavebný objekt 6)*

- **pozemok CKN parc. č. 14105/262, druh pozemku zastavaná plocha a nádvorie o výmere 4469 m2**, zapísaný na LV č. 9696 pre kat. územie Senica

**- pozemok CKN parc. č. 14105/261, druh pozemku zastavaná plocha a nádvorie o výmere 14460 m2**, zapísaný na LV č. 9696 pre kat. územie Senica.

Prevádzané stavebné objekty boli skolaudované na základe nasledovných kolaudačných rozhodnutí:

- vo vzťahu k Stavebnému objektu 1 kolaudačné rozhodnutie č. OVŽPaD/VS/2023/864 zo dňa 19.6.2023, vydané Mestom Senica, právoplatné dňa 30.6.2023 a kolaudačné rozhodnutie č. SOÚ/430/2024/STO zo dňa 21.3.2024 vydané Mestom Senica právoplatné dňa 12.4.2024;

- vo vzťahu k Stavebnému objektu 2 kolaudačné rozhodnutie č. OU-SE-OSZP-2023/002010-011 zo dňa 30.5.2023, vydané Okresným úradom Senica, odbor starostlivosti o životné prostredie, právoplatné dňa 14.6.2023;

- vo vzťahu k Stavebnému objektu 3 kolaudačné rozhodnutie č. SOÚ-1618/2023-NOS zo dňa 13.9.2023, vydané Mesto Senica, právoplatné dňa 18.9.2023;

- vo vzťahu k Stavebnému objektu 4 a Stavebnému objektu 5 kolaudačné rozhodnutie č. SOÚ/429/2024/STO zo dňa 21.3.2024, vydané Mesto Senica, právoplatné dňa 10.4.2024;

- vo vzťahu k Stavebnému objektu 6 kolaudačné rozhodnutie č. SOÚ-1618/2023-NOS zo dňa 13.9.2023, vydané Mesto Senica, právoplatné dňa 18.9.2023.

V zmysle § 3 ods.2 zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach vlastníkom verejných vodovodov a verejných kanalizácií môže byť z dôvodu verejného záujmu len subjekt verejného práva. Ak výstavbu verejného vodovodu a verejných kanalizácií zabezpečujú právnické osoby, ktoré nie sú subjektami verejného práva, podmienkou pre vydanie územného rozhodnutia je zmluva o budúcej zmluve o prevode vlastníckeho práva k dotknutej stavbe medzi jej vlastníkom a subjektom verejného práva a podmienkou pre vydanie kolaudačného rozhodnutia je zmluva o prevode vlastníctva verejného vodovodu alebo verejnej kanalizácie medzi vlastníkom stavby a subjektom verejného práva.

Vzhľadom k uvedenému spoločnosť VAILLANT GROUP Heat Pump Production s.r.o. požiadal Mesto Senica o uzatvorenie zmluvy, ktorej predmetom bude bezodplatný prevod vyššie uvedených stavebných objektov a súvisiacich pozemkov na Mesto Senica.