**M e s t o  S e n i c a**

Mestský úrad Senica

Štefánikova 1408/56, 905 25 Senica

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zn. 2024/14.MsZ/bod č. 6/ Návrh dodatku č.6/2024 VZN č.64 o nakladaní s komunálnymi odpadmi a drobnými stavebnými odpadmi

Materiál na rokovanie

**14. zasadnutie Mestského zastupiteľstva v Senici**

Dňa: 12.12.2024

Bod programu číslo: 6

Názov materiálu: **Návrh Dodatku č. 6/2024 Všeobecne záväzného nariadenia č. 64 o nakladaní s komunálnymi odpadmi a drobnými stavebnými odpadmi**

Návrh vypracoval: Ing. Mária Gavorová, PhD.

Návrh preveril: Ing. Mária Gavorová, PhD., vedúci oddelenia

JUDr. Marek Došek, prednosta úradu

Návrh predkladá: Ing. Mgr. Martin Džačovský, primátor mesta

Prerokovala komisia: **Komisia pre ochranu verejného poriadku a pre životné prostredie** dňa: 25.11.2024

* bez pripomienok odporúča schváliť

**Mestská rada v Senici** dňa: 28.11.2024

* odporúča schváliť so zapracovanou pripomienkou

Návrh na uznesenie: **Mestského zastupiteľstva v Senici**

**schvaľuje**

Dodatok č. 6/2024 VZNč.64 o nakladaní s komunálnymi odpadmi a drobnými stavebnými odpadmi

V Senici dňa 5.12.2024

**Dôvodová správa**

Na vypracovanie návrhu Dodatku č. 6/2024 Všeobecne záväzného nariadenia č. 64 o nakladaní s komunálnymi odpadmi a drobnými stavenými odpadmi je viacero dôvodov, a to:

* Novelizácia viacerých právnych predpisov – dopĺňa a špecifikuje povinnosti vykonávania triedenia odpadov.
* Zavedenie nového systému zberu objemného odpadu - aktualizácia sa týka doplnenia a zefektívnenie systému zberu v rámci zavádzania konsolidácie verejných financií s dôrazom na dodržiavanie právnych predpisov o nelegálnom nakladaní s odpadom. /pre občana, platcu poplatku za odpady, stále ostane aj zákonná možnosť odovzdať objemný odpad bezplatne v zbernom dvore./
* Dňa 28.11.2024 bola vznesená pripomienka na Mestskej rade v Senici, ktorá sa týkala vecnej chyby v texte triedeného odpadu Čl. 6 bod C. Vytriedené zložky komunálneho odpadu ods. 1 . Pripomienka bola akceptovaná a zapracovaná v predkladanom návrhu.