Zn. 2024\_14.MsZ\_2.1\_ Správa o plnení uznesení MsZ

Materiál na rokovanie

**14. zasadnutie Mestského zastupiteľstva v Senici**

Dňa: 12.12.2024

Bod programu číslo: 2.1

Názov materiálu: **Správa o plnení uznesení MsZ**

Návrh vypracoval: Mgr. Tomáš Makas, hlavný kontrolór mesta Senica

Návrh predkladá: Mgr. Tomáš Makas, hlavný kontrolór mesta Senica

Návrh na uznesenie: **Mestské zastupiteľstvo v Senici**

**s c h v a ľ u j e**

Správu o plnení uznesení MsZ

V Senici 04.12.2024

**Uznesením MsZ č. UST/2022/17a/ prijatým na ust. MsZ konanom dňa 15.11.2022:**

Poslanci MsZ a primátor mesta zobrali na vedomie trvalú úlohu plniť povinnosti a obmedzenia vyplývajúce z ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov a odovzdávať Oznámenie funkcií, zamestnaní, činností a majetkových pomerov za predchádzajúci kalendárny rok Komisii na ochranu verejného záujmu pri výkone funkcií verejných funkcionárov najneskôr do 30.04.2024.

Oznámenie verených funkcionárov sa podávajú na tlačive, ktoré je zverejnené na webovej stránke mesta Senica, v časti Mestské zastupiteľstvo, Oznámenia verejných funkcionárov. Komisia na ochranu verejného záujmu pri výkone funkcií verejných funkcionárov zasadala dňa 29.05.2024, kde bolo konštatované, že všetci poslanci si splnili svoju povinnosť a odovzdali Oznámenie funkcií, zamestnaní, činností a majetkových pomerov za predchádzajúci kalendárny rok. Komisia na ochranu verejného záujmu pri výkone funkcií verejných funkcionárov zasadala ešte dňa 09.10.2024 na MsÚ v Senici, kontrolovala náležitosti oznámenia poslanca Ing. Martina Lidaja, MBA, LL.M. a konštatovala, že poslanec Ing. Martin Lidaj, MBA, LL.M. si splnil svoju zákonnú povinnosť. Komisia na ochranu verejného záujmu pri výkone funkcií verejných funkcionárov vyhotovila *„skrátené oznámenie“* verejného funkcionára, ktoré boli zverejnené na webovej stránke mesta Senica.

**Uznesením MsZ č. 11/2024/360/ prijatým na 11. MsZ konanom dňa 20.06.2024:**

Bol schválený Dodatok č. 4 k Zmluve o zriadení Spoločného obecného úradu v Senici, predmetom ktorého je nový postup pri výpočte vyúčtovania nákladov jednotlivým obciam za činnosť Spoločného obecného úradu v Senici, vykonávajúceho prenesený výkon štátnej správy na úseku stavebného poriadku.

Po konzultáciách na stretnutí starostov obcí bol dohodnutý nový postup pri výpočte vyúčtovania nákladov, ktorý presnejšie a spravodlivejšie odráža úlohy úradu a s tým súvisiace všetky činnosti potrebné pre riadne posúdenie jednotlivých konaní v zmysle príslušných ustanovení stavebného zákona. Vo výpočte sa bude odzrkadľovať nie len počet obyvateľov obce, ale aj počet konaní pre jednotlivú obec (výška vybraných správnych poplatkov za jednotlivé druhy konaní). Každej z obcí sa naviac bude vo vyúčtovaní odrátavať celková výška vybratých pokút za kalendárny rok

Po schválení Dodatku č. 4 MsZ v Senici musí byť Dodatok č. 4 osobitne schválený aj zastupiteľstvom v príslušnej obci. K dnešnému dňu bol Dodatok č. 4 schválený v obciach Šajdíkove Humence, Rovensko, Rohov, Jablonica, Plavecký Peter, Rybky, Koválov, Častkov, Prievaly, Osuské, Prietrž, Moravský Svätý Ján, Hlboké a Hradište pod Vrátnom, Cerová, Podbranč, Smrdáky a Sobotište.

Doposiaľ nebol Dodatok č. 4 schválený v obciach Borský Svätý Jur, Kúty a Sekule.

Hlavný kontrolór predložil písomnú správu o plnení uznesenia č. 8/2023/269/b.