**M e s t o  S e n i c a**

Mestský úrad Senica

Štefánikova 1408/56, 905 25 Senica

Zn. 2024/14.MsZ/ bod č. 10\_2/ Návrh na ukončenie nájomnej zmluvy a bezodplatný prevod stavebných objektov

Materiál na rokovanie

**14. zasadnutie Mestského zastupiteľstva v Senici**

Dňa: 12. decembra 2024

Bod programu číslo: 10/2

Názov materiálu: **Návrh na ukončenie nájomnej zmluvy a bezodplatný prevod stavebných objektov**

Návrh vypracoval: Oddelenie správy majetku

Návrh preveril: Bc. Tichomír Ivan, vedúci odd. správy majetku

Návrh predkladá: Ing. Mgr. Martin Džačovský, primátor mesta Senica

Návrh prerokovala: **Mestská rada dňa: 28.11.2024**

- bez pripomienok, odporúča návrh schváliť

Prerokovala komisia: **pre správu mestského majetku dňa: 27.11.2024**

- bez pripomienok, odporúča návrh schváliť

Návrh na uznesenie: **Mestské zastupiteľstvo v Senici**

**schvaľuje**

1. ukončenie nájomnej zmluvy uzavretej medzi prenajímateľom: Mesto Senica a nájomcom: T.N.INVESTMENTS s.r.o., Hviezdoslavova 1562/61A, 905 01 Senica, IČO: 46 222 529 dňa 28.10.2020 na predmet nájmu časť pozemku CKN parc. č. 970 vo výmere 180 m2, druh pozemku zastavaná plocha a nádvorie, v kat. území Senica za účelom vybudovania parkovacích miest k rozostavanému bytovému domu „Fontána“, a to výpoveďou s trojmesačnou výpovednou lehotou.
2. bezodplatný prevod vlastníctva stavby 14 parkovacích miest:

**stavebný objekt „SO Parkovisko Senica, Výstavba 12 kolmých a 2 pozdĺžnych parkovacích stojísk Robotnícka ulica“** na pozemku CKN parc. č. 970/2, druh pozemku zastavaná plocha a nádvorie vo výmere 158 m2

na základe Zmluvy o bezodplatnom prevode vlastníctva od prevodcu T.N.INVESTMENTS s.r.o., Hviezdoslavova 1562/61A, 905 01 Senica, IČO: 46 222 529 na nadobúdateľa Mesto Senica.

V Senici, dňa 03.12.2024

Názov materiálu: **Návrh na ukončenie nájomnej zmluvy a bezodplatný prevod stavebných objektov**

Mesto Senica ako prenajímateľ a T.N.INVESTMENTS s.r.o., Hviezdoslavova 1562/61A,

905 01 Senica ako nájomca uzavreli dňa 28.10.2020 nájomnú zmluvu, predmetom ktorej je časť pozemku CKN parc. č. 970 vo výmere 180 m2, druh pozemku zastavaná plocha a nádvorie, zapísaného na LV č. 3353 pre kat. územie Senica. Nájomca realizoval stavbu Bytového domu Fontána, v rámci ktorej bolo nevyhnutné vybudovať príslušný počet parkovacích miest prislúchajúcich k uvedenému bytovému domu za účelom skolaudovania. Pre účely stavebného konania musel žiadateľ preukázať vzťah k pozemku, na ktorom tieto parkovacie miesta vybuduje. Pre účely tejto zmluvy sa pod **„SO Parkovisko Senica, Výstavba 12 kolmých a 2 pozdĺžnych parkovacích stojísk Robotnícka ulica“** rozumie aj vybudovanie nového chodníka, ktorý je súčasťou tejto stavby. Uzavretie nájomnej zmluvy zo dňa 28.10.2020 bolo schválené uznesením Mestského zastupiteľstva v Senici č. 10MsZ/2020/330 zo dňa 25.06.2020.

V špecifických podmienkach zmluvného vzťahu sa prenajímateľ a nájomca zaviazali po ukončení nájomnej zmluvy a po kolaudácii Bytového domu Fontána, uzatvoriť zmluvu o bezodplatnom prevode vlastníctva nájomcu k **„SO Parkovisko Senica, Výstavba 12 kolmých a 2 pozdĺžnych parkovacích stojísk Robotnícka ulica“** do výlučného vlastníctva mesta Senica.

Kolaudačné rozhodnutie k Bytovému domu Fontána bolo vydané Spoločným obecným úradom v Senici dňa 30.10.2024

Vzhľadom k uvedenému navrhujeme ukončiť nájomný vzťah k predmetu nájmu výpoveďou s trojmesačnou výpovednou lehotou v súlade s čl. V ods. 1 nájomnej zmluvy.

Dňa 09.01.2024 bolo vydané kolaudačné rozhodnutie na stavbu: **„SO Parkovisko Senica, Výstavba 12 kolmých a 2 pozdĺžnych parkovacích stojísk Robotnícka ulica“.**