MESTO SENICA

**N á v r h**

**D o d a t o k  č. 6/2024**

**Všeobecne záväzného nariadenia**  **č. 64 o nakladaní s komunálnymi odpadmi a drobnými stavebnými odpadmi**

**Článok 2**

1. Čl. 2 písm. d) sa nahrádza výraz „šatstvo“ výrazom **„odpad z textilu“.**
2. Čl. 2 písm. f) sa upravuje text na: „**oddelený zber veterinárnych liekov a humánnych liekov nespotrebovaných fyzickými osobami a zdravotnícke pomôcky donáškovým systémom formou odovzdania odpadov vo verejných lekárňach“**
3. Čl. 2 písm. g) sa vypúšťa text: **„ alebo na zbernom** **na čerpacej stanici pohonných hmôt Slovnaft a.s, Vajanského 23/15, Senica.“**
4. Čl. 2 písm. i) sa nahrádza výraz „šatstvo“ výrazom **„odpad z textilu“.**

**Článok 4**

1. Čl. 4 písm. 2) sa nahrádza výraz „OVŽPaD“ výrazom **„OŽP“.**
2. Čl. 4 písm. 5) sa nahrádza text: „Objemné odpady môžu byť umiestnené na stojiská zberných nádob v bytovej zástavbe a na verejné priestranstvo s individuálnou bytovou zástavbou len deň pred termínom zberu alebo v deň zberu do 7,00 hod. podľa aktuálneho harmonogramu zberu. Odpad musí byť umiestnený tak, aby nevytváral prekážku na miestnych komunikáciách.“ textom: **„Zhromažďovanie a preprava objemného odpadu sa uskutočňuje trikrát ročne. Pre tento účel mesto zabezpečí umiestnenie veľkoobjemových kontajnerov na miestach a v intervaloch vývozu určených mestom. Objemné odpady môžu byť umiestnené výhradne do pristavených, na to určených veľkoobjemových kontajnerov.“**

**Článok 5**

1. Čl. 5 ods. 4 sa mení a dopĺňa text:

„Pre každú domácnosť je vlastník objektu povinný objednať zberovú nádobu na odpad s minimálnym obsahom  2 l/deň a osobu s frekvenciou vývozu jedenkrát za **2 týždne** (t.j. **26** vývozov za rok).“ textom:

**„Pre každú domácnosť je vlastník objektu povinný objednať zberovú nádobu.**

**Zberná nádoba:**

**a) rodinné domy – 120 - 140 l je určená pre 1 - 4 osôb,**

**b) bytové domy – 1 100 l je určená spravidla pre 80 obyvateľov.**

**Počet zberných nádob je možné upraviť tak, aby nedochádzalo k preplňovaniu zberných nádob.“**

1. Čl. 5 ods. 7 sa mení a dopĺňa text: „Právnické osoby a fyzické osoby - podnikatelia sú povinné mať nádobu na odpad podľa čl. 5 ods. 1.“ textom: **„ Každá fyzická osoba - podnikateľ a právnická osoba, ktorá má povinnosť byť zapojená do množstvového zberu zmesového komunálneho odpadu, je povinná mať zabezpečenú zbernú nádobu z nasledovných možností: 110L, 140L,240L, 660L a 1100L.**

**Každá fyzická osoba - podnikateľ a právnická osoba, ktorá má povinnosť byť zapojená do množstvového zberu zmesového komunálneho odpadu, je povinná mať zabezpečenú minimálne 1 zbernú nádobu na odpad (objem nádoby 110 l, počet vývozov 26/rok). V prípade ak zberná nádoba nie je dostatočná k produkcii odpadu, fyzická osoba - podnikateľ a právnická osoba je povinná počet, veľkosť nádob a počet vývozov prispôsobiť produkcii odpadu. Ak sa preukáže, že objem nádoby produkcii zmesových komunálnych odpadov nepostačuje (nádoby sú preplnené), je povinná zabezpečiť si upravenie intervalu ich vývozu alebo navýšenie počtu nádob alebo zvýšenie objemu nádob.“**

1. Čl. 5 ods. 8 sa dopĺňa o text: **„ Nádoby na BIO odpad (kontakt 0947 967 802).“**

**Článok 6**

1. Čl. 6 bod B. Objemné odpady ods. 1 sa nahrádza text:

„Zber objemných odpadov je na území mesta zabezpečený nasledovne:

a) v rodinných domoch – zber podľa stanoveného harmonogramu **-** 6 vývozov

b) v bytových domoch – zber podľa stanoveného harmonogramu - 6 vývozov

c) rekreačná oblasť - v mesiacoch apríl a október bude realizovaný vývoz veľkoobjemových kontajnerov, 2 vývozy v apríli a 2 vývozy v októbri.

d) záhradkárska osada Kunov I., II. a III. –vývoz VOK dvakrát ročne (t.j. 1 krát v marci a 1 krát v októbri) z každej osady.“

textom:

1. „**Objemný odpad predstavujú KO, ktoré sa svojou veľkosťou nevojdú do zbernej nádoby používanej v systéme zberu komunálneho odpadu. Je to hlavne nábytok, dvere, matrace, koberce a podobne.**
2. **Zhromažďovanie a preprava objemného odpadu sa uskutočňuje najmenej trikrát ročne. Pre tento účel mesto zabezpečí umiestnenie veľkoobjemových kontajnerov na miestach a v intervaloch vývozu určených mestom.**
3. **Mesto zabezpečí informovanosť obyvateľov o zbere objemného odpadu v dostatočnom časovom predstihu osobitným oznamom, pričom využije všetky možnosti informačného systému mesta (úradná tabuľa, webová stránka mesta). V informácii uvedie najmä termíny, v ktorých budú veľkokapacitné kontajnery rozmiestnené, druhy odpadu, pre ktorý sú určené a miesta uloženia.**
4. **Zakazuje sa ukladať objemný odpad do zberných nádob na zmesový KO a triedené zložky KO, ako aj ponechať objemný odpad v miestach stojísk zberných nádob.“**
5. Čl. 6 bod C. Vytriedené zložky komunálneho odpadu ods. 1 sa nahrádza text:

**„Plasty a tetrapaky - žltá farba**, do triedeného zberu patria napr. obaly z kozmetických a čistiacich prípravkov, fľaše od nealko nápojov, sirupov, rastlinných olejov, rôzne plastové nádobky, kelímky, fólie, plas­tové obaly od potravín, sáčiky a igelitové tašky, hračky z plastov, igelity. Tetrapaky : obaly od mlieka, smotany, ovocných štiav a džúsov, vína.“

textom:

**„Plasty, tetrapaky a kovové obaly** **- žltá farba, do triedeného zberu patria napr. obaly z kozmetických a čistiacich prípravkov, fľaše od nealko nápojov, sirupov, rastlinných olejov, rôzne plastové nádobky, kelímky, fólie, plastové obaly od potravín, sáčiky a igelitové tašky, hračky z plastov, igelity. Tetrapaky: obaly od mlieka, smotany, ovocných štiav a džúsov, vína. sklo - zelená farba, do triedeného zberu patria obaly zo skla ako napr. sklenené fľaše, fľaštičky od kozmetických prípravkov, zaváraninové poháre, sklenené nádoby a pod., tiež kovové obaly napr. prázdne železné kovové obaly, kovové veká, viečka, obaly od sprejov, plechovky z nápojov, konzerv, vrchnáčiky od fliaš“**

A zároveň sa vypúšťa text: **„kovové obaly – červená farba**, do triedeného zberu patria napr. prázdne železné kovové obaly, kovové veká, viečka, obaly od sprejov, plechovky z nápojov, konzerv, vrchnáčiky od fliaš.“

1. Čl. 6 sa dopĺňa o text bodu H.

**„H. Textil**

**1) Zber textilu je na území mesta zabezpečený nasledovne:**

**Mesto zabezpečí zber formou zberného dvora – sezónne 2 x ročne /september, apríl/ donáškovým systémom v čase prevádzkových hodín zberného dvora“**

1. Čl. 10 Záverečné ustanovenia sa dopĺňa o odsek číslo 9., ktorý znie:
2. **Dodatok č. 6 /2024 VZN č. 64 o nakladaní s komunálnymi odpadmi a drobnými stavebnými odpadmi bol schválený na 14. zasadaní Mestského zastupiteľstva v Senici dňa 12.12.2024 uznesením č. ................ a nadobúda účinnosť 1.1.2025.**

Ostatné ustanovenia tohto VZN ostávajú zachované.

Primátor mesta Senica sa splnomocňuje, aby vyhlásil úplné znenie VZN mesta Senica   
č. 64 o nakladaní s komunálnym odpadom a drobným stavebným odpadom ako vyplýva zo zmien a doplnení vykonaných týmto dodatkom č. 6/2024.

V Senici 20.11.2024

Ing. Mgr. Martin Džačovský

Primátor mesta Senica