Zn. 2024\_14.MsZ\_8\_Stanovisko HK k návrhu rozpočtu mesta Senica na roky 2025 - 2027

Materiál na rokovanie

**14. zasadnutie Mestského zastupiteľstva v Senici**

Dňa:  12.12.2024

Bod programu číslo: 8

Názov materiálu:  **Odborné stanovisko hlavného kontrolóra k návrhu rozpočtu mesta Senica na roky 2025 – 2027**

Návrh vypracoval: Mgr. Tomáš Makas, hlavný kontrolór mesta Senica

Návrh predkladá: Mgr. Tomáš Makas, hlavný kontrolór mesta Senica

Návrh na uznesenie: **Mestské zastupiteľstvo v Senici**

**berie na vedomie**

Odborné stanovisko hlavného kontrolóra k návrhu rozpočtu mesta Senica na roky 2025 – 2027

V Senici, dňa 03.12.2024

**Odborné stanovisko**

**hlavného kontrolóra mesta k návrhu rozpočtu Mesta Senica na rok 2025, s výhľadom na roky 2026 - 2027 a programovému rozpočtu**

Podľa § 18f ods. 1 písm. c) zákona č. 369/1990 Zb. o obecnom zriadení v znení zmien a doplnkov predkladám odborné stanovisko k návrhu rozpočtu Mesta Senica na rok 2025 a viacročnému rozpočtu na roky 2026 – 2027.

**A. VÝCHODISKÁ SPRACOVANIA STANOVISKA :**

Pri spracovaní stanoviska som vychádzal z posúdenia predloženého návrhu rozpočtu Mesta Senica (ďalej len návrh rozpočtu) na rok 2025 a viacročného rozpočtu na roky 2026 – 2027. V návrhu rozpočtu sú uvedené údaje o skutočnom plnení rozpočtu za predchádzajúce dva roky, údaje o očakávanej skutočnosti bežného rozpočtového roka 2024 a rozpočet na 3 nasledujúce roky.

**Zákonnosť predloženého návrhu rozpočtu:**

**1. 1. Súlad so všeobecne záväznými právnymi predpismi:**

Návrh rozpočtu je spracovaný v súlade s ústavným zákonom č. 493/2011 Z.z. o rozpočtovej zodpovednosti, so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov aj zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov. Návrh rozpočtu zohľadňuje aj ustanovenia platných právnych predpisov :

* Zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení zmien a doplnkov
* Zákon č. 369/1990 Zb. o obecnom zriadení v znení zmien a doplnkov
* Nariadenie vlády č. 668/2004 Z. z. o rozdeľovaní výnosu dane z príjmov územnej samospráve v znení zmien a doplnkov
* Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení zmien a doplnkov
* Zákon č. 597/2003 Z. z. o financovaní základných škôl, stredných škôl a školských zariadení v znení zmien a doplnkov

**1. 2. Súlad so všeobecne záväznými nariadeniami a vnútornými normami mesta Senica:**

Návrh rozpočtu bol spracovaný na základe všeobecne záväzných nariadení a vnútorných noriem:

* VZN č. 78/2022 o miestnom poplatku za komunálne odpady a drobné stavebné odpady
* VZN č. 20 o poskytovaní dotácií z rozpočtu mesta
* Zásady hospodárenia s finančnými prostriedkami mesta Senica
* VZN č. 63 o určení výšky mesačného príspevku za pobyt dieťaťa v materskej škole,

ZUŠ, ŠKD, CVČ, ŠJ

* VZN č. 80/2023 o poskytovaní sociálnych služieb, o spôsobe a výške úhrad za sociálne

služby poskytované v zriaďovateľskej pôsobnosti mesta Senica

* VZN č.49 o určení výšky dotácie na prevádzku a mzdy škôl a školských zariadení na

území mesta Senica

* VZN č. 53 o miestnych daniach
* Zásady hospodárenia s majetkom Mesta Senica.

**1. 3. Dodržanie informačnej povinnosti zo strany Mesta Senica:**

Návrh rozpočtu bol zverejnený na úradnej tabuli Mesta Senica a na webovej stránke mesta dňa 27.11.2024, t.j. v zákonom stanovenej lehote, najmenej 15 dní pred jeho schválením v MsZ v súlade s § 9 ods. 2 zákona č. 369/1990 Zb. o obecnom zriadení v znení neskorších predpisov.

1. **Metodická správnosť predloženého návrhu rozpočtu :**

Návrh rozpočtu bol spracovaný podľa rozpočtovej klasifikácie v súlade s Opatrením MF SR, ktorým sa ustanovuje druhová, organizačná a ekonomická klasifikácia rozpočtovej klasifikácie a ktorá je záväzná pri zostavovaní rozpočtov územnej samosprávy. Podľa nej sa jednotne určujú a triedia príjmy a výdavky rozpočtu vrátane ich vecného vymedzenia a finančné operácie s finančnými aktívami a pasívami.

Návrh rozpočtu je aj v súlade s vyhláškou č. 257/2014 Z.z., ktorou sa vydáva štatistická klasifikácia výdavkov verejnej správy (SK COFOG). Návrh rozpočtu bol spracovaný podľa Príručky na zostavenie návrhu rozpočtu verejnej správy na roky 2025 až 2027 č. MF/008193/2023-411 vydanej MF SR v súlade s § 14 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

1. **Metodická správnosť predloženého návrhu programového rozpočtu:**

Návrh rozpočtu je zostavený ako programový, t.j. zdôrazňujúci vzťah medzi rozpočtovými výdavkami a očakávanými výstupmi a výsledkami realizovaných rozpočtových programov a podprogramov. Programový rozpočet obsahuje zámery, ciele a merateľné ukazovatele mesta, ktoré bude realizovať z výdavkov rozpočtu mesta.

Pri zostavovaní programových štruktúr postupoval predkladateľ podľa Metodického pokynu MF SR č. 5238/2004-42 na usmernenie programového rozpočtovania v znení dodatku č. 1 a dodatku č. 2 a Manuálu k metodickému pokynu, týkajúceho sa formulovaniu zámerov, cieľov a merateľných ukazovateľov.

Programový rozpočet obsahuje údaje o zámeroch a cieľoch mesta v súlade s jeho hospodárskym, sociálnym a ekonomickým rozvojom nadväzujúc na mestom prijaté dokumenty, ktoré bude realizovať z bežných aj kapitálových výdavkov rozpočtu. V predloženom návrhu programového rozpočtu mesta Senica na roky 2025, 2026 a 2027 je programový rozpočet spracovaný do 16 programov ďalej členených na podprogramy a prvky. Jednotlivé zložky sú spracované prehľadne a zrozumiteľne. Každý program má stanovený zámer, zodpovednosť, podprogram má stanovený cieľ s príslušným merateľným ukazovateľom. Rozpracovanie návrhu rozpočtu do programov umožňuje transparentnejšie prezentovať ciele a zámery mesta a hodnotiť ich napĺňanie.

**B. VÝCHODISKÁ TVORBY NÁVRHU ROZPOČTU :**

Podmienky pri tvorbe návrhu rozpočtu sa v porovnaní s tvorbou rozpočtu na rok 2024 nezlepšili. Stále pretrvávajú dôsledky legislatívnych zmien, ktoré vyžadujú zvýšené výdavky z rozpočtu na platy zamestnancov, na úpravu odpadov a pokračuje rast cien tovarov a služieb. Mesto, ako aj ďalšie samosprávy stoja aj v roku 2025 pred realitou zníženia príjmov z podielových daní a v dôsledku konsolidácie štátneho rozpočtu. Napriek tejto skutočnosti mesto nenavrhlo v roku 2025 zvýšenie miestnych daní, zvýšeniu sa však nevyhol poplatok za komunálne odpady z dôvodu mnohých legislatívnych zmien.

Návrh rozpočtu mesta na rok 2025 sa opiera o prijatý rozpočet verejnej správy, ktorý predpokladá postupné znižovanie deficitu verejných financií, a to z úrovne 4,7% HDP v roku 2025, na 3,7% HDP v roku 2026 a na 3% HDP v roku 2027. V roku 2027 by zároveň malo prísť k zastaveniu rastu zadlžovania.

Pri tvorbe návrhu predkladateľ vychádza

- z vývoja príjmov a výdavkov v predchádzajúcom období

- z očakávaného plnenia rozpočtu mesta Senica za rok 2024 k 31.12.2024

- z aktuálnych prognóz daňových príjmov verejnej správy na roky 2025 – 2027

- z monitoringu vývoja inflácie, cien tovarov a služieb

- z požiadaviek predložených z odborných útvarov mesta a organizácií v zriaďovateľskej

a zakladateľskej pôsobnosti mesta.

**C . TVORBA NÁVRHU VIACROČNÉHO ROZPOČTU :**

Návrh viacročného rozpočtu ako strednodobého ekonomického nástroja finančnej politiky mesta je spracovaný podľa:

l. Zákona č. 583/2004 Z. z. o rozpočtových pravidlách územnej samosprávy a o zmene a

doplnení niektorých zákonov v znení zmien a doplnkov v členení podľa § 9 ods. 1

citovaného zákona na:

1. rozpočet na príslušný rozpočtový rok 2025
2. rozpočet na rok nasledujúci po príslušnom rozpočtovom roku – rok 2026
3. rozpočet na rok nasledujúci po roku, na ktorý sa zostavuje rozpočet podľa písmena b) – rok 2027

Príjmy a výdavky rozpočtov uvedených pod písmenom b) a písmenom c) **nie sú záväzné.**

1. Ústavného zákona č. 493/2011 Z.z. o rozpočtovej zodpovednosti – čl. 9 ods. 1: „*Subjekty verejnej správy sú povinné zostavovať svoj rozpočet najmenej na tri rozpočtové roky, pričom súčasťou návrhu rozpočtu je aj schválený rozpočet na bežný rozpočtový rok, údaje o očakávanej skutočnosti bežného rozpočtového roka a údaje o skutočnom plnení rozpočtu za predchádzajúce dva rozpočtové roky. Subjekty verejnej správy zohľadňujú pri zostavení svojho rozpočtu prognózy zverejnené ministerstvom financií.“*

Návrh rozpočtu na roky 2026 – 2027 je zostavený v rovnakom členení v akom sa zostavuje rozpočet mesta na príslušný rozpočtový rok. Rozpočet mesta na príslušný rozpočtový rok je záväzný, rozpočty na nasledujúce dva roky nie sú záväzné, majú len orientačný charakter, ich ukazovatele sa spresňujú v ďalších rozpočtových rokoch.

V návrhu rozpočtu na roky 2025 – 2027 sú vyjadrené vzťahy k štátnemu rozpočtu v rámci financovania prenesených kompetencií štátu, finančné vzťahy k štátnym fondom, k zriadeným a založeným právnickým osobám, k fyzickým osobám – podnikateľom a právnickým osobám, ktorým sa poskytujú prostriedky z rozpočtu mesta. Jeho súčasťou sú v súlade s ustanovením § 4 ods. 4 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov aj rozpočty príjmov a výdavkov rozpočtových organizácií a príspevky príspevkovej organizácii, zriaďovateľom ktorých je Mesto Senica.

Významný finančný objem v rozpočte predstavujú transfery zo štátneho rozpočtu na prenesený výkon štátnej správy – základné školstvo, školský úrad, matrika, evidencia obyvateľstva, spoločný obecný úrad, starostlivosť o životné prostredie..., transfery v  rámci verejnej správy zo štátneho rozpočtu (chránená dielňa, na podporu zamestnanosti, hmotná núdza, sociálne služby).

Predkladaný návrh rozpočtu na rok 2025 je spracovaný ako prebytkový. Aj návrhy rozpočtov na ďalšie roky trojročného rozpočtu sú predkladané ako prebytkové.

|  |  |  |  |
| --- | --- | --- | --- |
| **Rozpočtové roky** | **r. 2025 v €** | **r. 2026 v €** | **r. 2027 v €** |
| Príjmy celkom | 38 097 766,00 | 30 209 313,00 | 28 890 667,00 |
| Výdavky celkom | 37 937 453,00 | 29 913 544,00 | 27 514 746,00 |
| **Hospodárenie mesta:**  **+ prebytok, – schodok** | **+ 160 313,00** | **+ 295 769,00** | **+ 1 375 921,00** |

Návrh rozpočtu mesta je v súlade s ustanovením § 10 ods. 3 zákona č. 583/2004 Z. zostavený v členení na:

1. bežné príjmy a bežné výdavky (bežný rozpočet),
2. kapitálové príjmy a kapitálové výdavky (kapitálový rozpočet) a
3. finančné operácie v časti príjmovej ako i výdavkovej (rozpočet finančných operácií).

Bežný rozpočet:

|  |  |  |  |
| --- | --- | --- | --- |
| **Rozpočtové roky** | **r. 2025 v €** | **r. 2026 v €** | **r. 2027 v €** |
| Bežné príjmy | 26 226 010,00 | 27 362 359,00 | 27 990 667,00 |
| Bežné výdavky | 24 803 565,00 | 25 461 731,00 | 25 356 293,00 |
| **Hospodárenie mesta:**  **+ prebytok, – schodok** | **+ 1 422 445,00** | **+ 1 900 628,00** | **+ 2 634 374,00** |

Kapitálový rozpočet:

|  |  |  |  |
| --- | --- | --- | --- |
| **Rozpočtové roky** | **r. 2025 v €** | **r. 2026 v €** | **r. 2027 v €** |
| Kapitálové príjmy | 7 793 841,00 | 2 046 954,00 | 100 000,00 |
| Kapitálové výdavky | 10 955 339,00 | 2 291 308,00 | 115 000,00 |
| **Hospodárenie mesta:**  **+ prebytok, – schodok** | **- 3 161 498,00** | **- 244 354,00** | **- 15 000,00** |

Finančné operácie:

|  |  |  |  |
| --- | --- | --- | --- |
| **Rozpočtové roky** | **r. 2025 v €** | **r. 2026 v €** | **r. 2027 v €** |
| Príjmy finančných operácií | 4 077 915,00 | 800 000,00 | 800 000,00 |
| Výdavky finančných operácií | 2 178 549,00 | 2 160 505,00 | 2 043 453,00 |
| **Hospodárenie mesta:**  **+ prebytok, – schodok** | **+ 1 899 366,00** | **- 1 360 505,00** | **- 1 243 453,00** |

Uvedený návrh rozpočtu mesta na rok 2025 predstavuje očakávané príjmy a výdavky. Rozpočet je navrhovaný ako prebytkový, pričom bežný rozpočet a rozpočet finančných operácií sú prebytkové a kapitálový rozpočet je schodkový.

Aj návrhy rozpočtov na roky 2026 a 2027 sú navrhované s prebytkom. Bežný rozpočet je v oboch rokoch navrhovaný s prebytkom,  kapitálové rozpočty na roky 2026 a 2027 sú navrhované ako schodkové. Rozpočty finančných operácií na roky 2026 a 2027 sú navrhované ako schodkové.

Rizikami pre zostavený rozpočet sú vonkajšie vplyvy, ktoré mesto nemôže ovplyvniť, a to už vyššie spomínané výsledky legislatívneho procesu, zmeny zákonov, ktorých dôsledkom je znižovanie alebo zvyšovanie výdavkov samosprávy, rast platov v rámci valorizácie, inflácia, rast cien tovarov, energií. Ďalšími rizikovými faktormi, ktoré môžu ovplyvniť rozpočet sú nenaplnenie príjmov očakávaných od štátu, nenaplnenie rozpočtu vlastných bežných príjmov - či už daňových alebo nedaňových, rast pohľadávok, resp. vyššie čerpanie rozpočtových výdavkov v dôsledku stáleho rastu cien tovarov a najmä energií.

Pred samosprávou stojí aj v roku 2025 naliehavá potreba stáleho sledovania vývoja plnenia rozpočtu a prijímanie opatrení, ktoré budú na jednej strane smerovať k zvyšovaniu príjmov a na druhej strane k znižovaniu bežných výdavkov. Aj v roku 2025 je nevyhnutné stálu a zvýšenú pozornosť zamerať na hospodárne a účelné nakladanie s finančnými prostriedkami a majetkom mesta, znižovaniu výdavkov tam, kde je to možné, hospodárnemu obstarávaniu tovarov, prác a služieb, vymáhaniu daňových nedoplatkov miestnych daní alebo získavaniu iných príjmov z bežných alebo kapitálových grantov a transferov.

Naplnenie zámerov v rámci kapitálových výdavkov je smerované najmä na získanie a využitie cudzích zdrojov, vrátane refundácií a s návratnými zdrojmi financovania zo štátneho rozpočtu a rozpočtu EÚ. S vlastnými kapitálovými príjmami sa v predloženom rozpočte počíta predbežne v sume 100 000,00 € v roku 2025, pozostávajúcimi z príjmov z predaja pozemkov.

V časti rozpočtu príjmových finančných operácií je plánované zapojenie finančných prostriedkov z predchádzajúcich rokov, rezervného fondu aj zapojenie dlhodobých bankových úverov zo ŠFRB a Environmentálneho fondu, plánované je aj použitie prostriedkov z kontokorentného úveru.

**Rozpočet príjmov**

Rozpočtové príjmy sú zdrojom výdavkov a sú predpokladom na zabezpečenie plnenia funkcií mesta. Návrh rozpočtu celkových príjmov na rok 2025 oproti očakávanej skutočnosti plnenia rozpočtu celkových príjmov roku 2024 ráta s poklesom o 154 755,00 €.

Rozpočet príjmov mesta na rok 2025 (vrátane príjmov RO) je navrhovaný v štruktúre:

|  |  |  |  |
| --- | --- | --- | --- |
| **Bežné príjmy** | **Kapitálové príjmy** | **Príjmy FO** | **Celkový rozpočet** |
| 26 226 010,00 € | 7 793 841,00 € | 4 077 915,00 € | 38 097 766,00 € |

Vývoj príjmovej časti rozpočtu mesta za roky 2015 až 2027 v €:

|  |  |  |  |  |  |
| --- | --- | --- | --- | --- | --- |
| **Rok** | **Rozpočet** | **Návrh rozpočtu** | **Očakávaná skutočnosť** | **Skutočnosť** | **% plnenia** |
| 2015 | 16 176 324,00 | ––– | ––– | 20 396 054,55 | 65,14 |
| 2016 | 17 256 913,00 | ––– | ––– | 17 455 630,71 | 101,15 |
| 2017 | 15 647 099,00 | ––– | ––– | 16 731 446,66 | 106,93 |
| 2018 | 18 397 215,00 | ––– | ––– | 19 263 901,21 | 104,71 |
| 2019 | 23 854 158,00 | ––– | ––– | 20 673 467,47 | 86,67 |
| 2020 | 22 894 702,00 | ––– | ––– | 22 572 718,26 | 93,19 |
| 2021 | 29 060 605,00 | ––– | ––– | 24 731 596,68 | 82,34 |
| 2022 | 33 419 192,00 | ––– | ––– | 27 417 075,27 | 82,04 |
| 2023 | 34 136 426,00 | ––– | ––– | 35 690 639,98 | 104,55 |
| 2024 | 35 421 870,00 | ––– | 37 943 011,00 | ––– | ––– |
| 2025 | ––– | 38 097 766,00 | ––– | ––– | ––– |
| 2026 | ––– | 30 209 313,00 | ––– | ––– | ––– |
| 2027 | ––– | 28 890 667,00 | ––– | ––– | ––– |

Bežné príjmy:

Bežné príjmy sú navrhnuté na základe:

* odhadu vývoja výnosu dane z príjmov mesta Senica
* predpokladaných sadzieb daní a poplatkov platných na rok 2025,
* uzatvorených a platných nájomných zmlúv,
* predpokladaných súm grantov a transferov na prenesený výkon štátnej správy.

Daňové príjmy:

Z rozpočtu bežných príjmov daňové príjmy tvoria najvýznamnejšiu zložku celkových príjmov rozpočtu.

Vývoj daňových príjmov za roky 2015 až 2027 v €:

|  |  |  |  |  |  |
| --- | --- | --- | --- | --- | --- |
| **Rok** | **Rozpočet** | **Návrh rozpočtu** | **Očakávaná skutočnosť** | **Skutočnosť** | **% plnenia** |
| 2015 | 9 093 204,00 | ––– | ––– | 9 271 509,94 | 101,96 |
| 2016 | 9 626 305,00 | ––– | ––– | 10 077 829,51 | 104,69 |
| 2017 | 10 334 200,00 | ––– | ––– | 10 273 493,83 | 99,25 |
| 2018 | 10 810 700,00 | ––– | ––– | 11 178 456,90 | 103,40 |
| 2019 | 11 936 000,00 | ––– | ––– | 11 862 687,01 | 99,39 |
| 2020 | 12 582 800,00 | ––– | ––– | 12 278 264,85 | 101,09 |
| 2021 | 12 501 300,00 | ––– | ––– | 12 797 083,98 | 102,37 |
| 2022 | 14 286 000,00 | ––– | ––– | 14 623 010,01 | 102, 36 |
| 2023 | 15 563 800,00 | ––– | ––– | 15 288 095,52 | 98,23 |
| 2024 | 15 845 900,00 | ––– | 15 865 900,00 | ––– | ––– |
| 2025 | ––– | 14 463 000,00 | ––– | ––– | ––– |
| 2026 | ––– | 15 203 000,00 | ––– | ––– | ––– |
| 2027 | ––– | 15 663 000,00 | ––– | ––– | ––– |

Najvyšší podiel u daňových príjmov má výnos podielovej dane poukazovanej územnej samospráve zo štátneho rozpočtu. Návrh rozpočtu daňových príjmov je u podielových daní podľa prognózy na úrovni 7 950 000,00 €, čo je spôsobené najmä zmenou financovania materských škôl od 01.01.2025, v dôsledku čoho materské školy budú financované priamo zo štátneho rozpočtu prostredníctvom normatívneho systému podobne ako v základných a stredných školách. Následkom tejto zmeny financovania materských škôl je zníženie podielu obcí na výnose z dane z príjmov fyzických osôb.

Druhou daňou z hľadiska objemu rozpočtu daňových príjmov je daň z nehnuteľností. V porovnaní s očakávanou skutočnosťou roku 2024 je rozpočtovaný príjem daní z majetku zvýšený o sumu 363 000,00 €. Finančne významnou daňou mesta je poplatok za komunálne odpady a drobné stavebné odpady, ostatné miestne dane sú z hľadiska objemu daňových príjmov menej podstatné. Za najdôležitejšie zdroje naplnenia rozpočtu a  získanie prostriedkov na plnenie úloh samosprávy je skutočné plnenie podielovej dane, dane z nehnuteľnosti a poplatku za komunálny a drobný stavebný odpad.

**Prehľad vývoja najdôležitejších daní z hľadiska objemu rozpočtu:**

Vývoj podielovej dane za roky za roky 2015 až 2026 v €:

|  |  |  |  |  |  |
| --- | --- | --- | --- | --- | --- |
| **Rok** | **Rozpočet** | **Návrh rozpočtu** | **Očakávaná skutočnosť** | **Skutočnosť** | **% plnenia** |
| 2015 | 5 680 000,00 | ––– | ––– | 5 803 903,7 | 102,1 |
| 2016 | 6 241 870,0 | –– | ––– | 6 596 923,3 | 105,69 |
| 2017 | 7 006 644,00 | ––– | ––– | 6 951 547,97 | 99,21 |
| 2018 | 7 480 000,00 | ––– | ––– | 7 753 330,43 | 103,65 |
| 2019 | 8 519 000,00 | ––– | ––– | 8 497 396,81 | 99,75 |
| 2020 | 8 520 000,00 | ––– | ––– | 8 344 929,79 | 103,24 |
| 2021 | 8 400 000,00 | ––– | ––– | 8 650 616,32 | 102,98 |
| 2022 | 9 415 000,00 | ––– | ––– | 9 423 518,20 | 100,09 |
| 2023 | 10 150 000,00 | ––– | ––– | 9 872 093,26 | 97,26 |
| 2024 | 9 960 000,00 | ––– | 9 960 000,00 | ––– | ––– |
| 2025 | ––– | 7 950 000,00 | ––– | ––– | ––– |
| 2026 | ––– | 8 865 000,00 | ––– | ––– | ––– |
| 2027 | ––– | 9 325 000,00 | ––– | ––– | ––– |

Ďalšou najstabilnejšou a najvýznamnejšou zložkou daňových príjmov mesta sú dane z majetku a dane za tovary a služby, z ktorých na daňové príjmy významne vplývajú daň z nehnuteľností a poplatok za komunálne odpady a drobné stavebné odpady. Návrh rozpočtu príjmov u týchto daní predstavuje prepočet podľa navrhovaných sadzieb VZN a počtu subjektov príslušnej dane. Je však potrebné si uvedomiť, že plnenie rozpočtu závisí od úspešnosti výberu jednotlivých druhov daní a finančnej disciplíny daňovníkov. Výraznejší výpadok plnenia príjmovej časti by mohol mať negatívny dopad na výdavkovú časť rozpočtu a spôsobilosť mesta realizovať a vyfinancovať naplánované aktivity.

Vývoj dane z nehnuteľností za roky 2015 až 2027 v €:

|  |  |  |  |  |  |
| --- | --- | --- | --- | --- | --- |
| **Rok** | **Rozpočet** | **Návrh rozpočtu** | **Očakávaná skutočnosť** | **Skutočnosť** | **% plnenia** |
| 2015 | 2 450 000,00 | ––– | ––– | 2 499 168,14 | 102,01 |
| 2016 | 2 394 000,00 | ––– | ––– | 2 478 068.51 | 103,51 |
| 2017 | 2 340 000,00 | ––– | ––– | 2 294 990,22 | 98,08 |
| 2018 | 2 330 000,00 | ––– | ––– | 2 372 631,63 | 101,83 |
| 2019 | 2 358 000,00 | ––– | ––– | 2 294 544,21 | 97,31 |
| 2020 | 2 795 000,00 | ––– | ––– | 2 649 458,96 | 94,79 |
| 2021 | 2 753 000,00 | ––– | ––– | 2 758 856,36 | 100,21 |
| 2022 | 2 753 000,00 | ––– | ––– | 2 932 310,66 | 106,51 |
| 2023 | 3 456 000,00 | ––– | 3 456 000,00 | 3 324 948,82 | 96,21 |
| 2024 | 4 110 000,00 | ––– | 4 110 000,00 | ––– | ––– |
| 2025 | ––– | 4 473 000,00 | ––– | ––– | ––– |
| 2026 | ––– | 4 473 000,00 | ––– | ––– | ––– |
| 2027 | ––– | 4 473 000,00 | ––– | ––– | ––– |

Vývoj poplatku za komunálne odpady a drobné stavebné odpadyza roky 2015 až 2027 v €:

|  |  |  |  |  |  |
| --- | --- | --- | --- | --- | --- |
| **Rok** | **Rozpočet** | **Návrh rozpočtu** | **Očakávaná skutočnosť** | **Skutočnosť** | **% plnenia** |
| 2015 | 720 000,00 | ––– | ––– | 702 701,66 | 97,60 |
| 2016 | 720 000,00 | ––– | ––– | 729 156,30 | 101,27 |
| 2017 | 740 000,00 | ––– | ––– | 739 992,19 | 100,00 |
| 2018 | 740 000,00 | ––– | ––– | 744 334,80 | 105,59 |
| 2019 | 745 000,00 | ––– | ––– | 771 530,51 | 103,56 |
| 2020 | 810 000,00 | ––– | ––– | 855 180,09 | 105,58 |
| 2021 | 895 000,00 | ––– | ––– | 895 312,83 | 100,03 |
| 2022 | 895 000,00 | ––– | ––– | 903 537,01 | 100,95 |
| 2023 | 1 335 000,00 | ––– | ––– | 1 231 428,69 | 92,24 |
| 2024 | 1 335 000,00 | ––– | 1 335 000,00 | ––– | ––– |
| 2025 | ––– | 1 340 000,00 | ––– | ––– | ––– |
| 2026 | ––– | 1 415 000,00 | ––– | ––– | ––– |
| 2027 | ––– | 1 415 000,00 | ––– | ––– | ––– |

Návrh rozpočtu poplatku na rok 2025 je rozpočtovaný takmer na rovnakej úrovni ako v roku 2024, mierne navýšený je pre roky 2026 a 2027.

Nedaňové príjmy:

Vývoj nedaňových príjmov za roky 2015 až 2027 v €:

|  |  |  |  |  |  |
| --- | --- | --- | --- | --- | --- |
| **Rok** | **Rozpočet** | **Návrh rozpočtu** | **Očakávaná skutočnosť** | **Skutočnosť** | **% plnenia** |
| 2015 | 1 352 743,00 | ––– | ––– | 1 248 772,40 | 92,31 |
| 2016 | 1 337 818,00 | ––– | ––– | 1 297 201,23 | 96,96 |
| 2017 | 1 270 934,00 | ––– | ––– | 1 279 881,13 | 100,70 |
| 2018 | 1 922 154,00 | ––– | ––– | 1 933 502,80 | 100,59 |
| 2019 | 2 470 341,00 | ––– | ––– | 2 191 947,41 | 88,73 |
| 2020 | 1 779 104,00 | ––– | ––– | 1 929 817,92 | 108,48 |
| 2021 | 1 028 475,00 | ––– | ––– | 1 009 867,61 | 98,19 |
| 2022 | 1 100 083,00 | ––– | ––– | 1 240 893,06 | 112,80 |
| 2023 | 1 081 449,00 | ––– | ––– | 1 159 770,98 | 107,24 |
| 2024 | 1 082 499,00 | ––– | 1 500 515,00 | ––– | ––– |
| 2025 | ––– | 1 228 149,00 | ––– | ––– | ––– |
| 2026 | ––– | 1 218 149,00 | ––– | ––– | ––– |
| 2027 | ––– | 1 218 149,00 | ––– | ––– | ––– |

Návrh rozpočtu nedaňových príjmov na rok 2025 je vyšší ako rozpočet na rok 2024, predpokladá sa menšie navýšenie u príjmov z vlastníctva, administratívnych poplatkov, poplatkov z nepriemyselného a náhodného predaja a služieb. Rozpočtované príjmy však nedosahujú predpoklad očakávaného plnenia za rok 2024. Nedaňové príjmy sú tvorené príjmami z podnikania a vlastníctva majetku, administratívnych a iných poplatkov a platieb, úrokov z domácich pôžičiek a vkladov a iných nedaňových príjmov. Rozpočet príjmov z podnikania a vlastníctva majetku predstavuje najväčšiu časť nedaňových príjmov. Príjmy z administratívnych a iných poplatkov a platieb predstavujú druhú objemom rozpočtu najväčšiu časť nedaňových príjmov a v nemalej miere ich ovplyvňujú aj iné nedaňové príjmy, ktoré sú tvorené najmä príjmami z lotérií a iných podobných hier. Návrh rozpočtu nedaňových príjmov vychádza najmä z uzatvorených platných zmluvných vzťahov na prenajatý majetok a odhadu u administratívnych poplatkov a platieb.

Granty a transfery:

Súčasťou bežných príjmov sú aj granty a transfery, ktorými sú dobrovoľné, nenárokové príspevky od rôznych subjektov **a ktoré sú poskytované za určitých podmienok a bez protislužby. Ide o príspevky, dotácie a poskytnuté finančné výpomoci mestu.**

Vývoj bežných grantov a transferov za roky 2015 až 2027 v €:

|  |  |  |  |  |  |
| --- | --- | --- | --- | --- | --- |
| **Rok** | **Rozpočet** | **Návrh rozpočtu** | **Očakávaná skutočnosť** | **Skutočnosť** | **% plnenia** |
| 2015 | 3 633 867,00 | ––– | ––– | 3 616 184,33 | 99,51 |
| 2016 | 3 836 079,00 | ––– | ––– | 3 793 188,86 | 98,88 |
| 2017 | 3 991 523,00 | ––– | ––– | 3 976 465,72 | 99,62 |
| 2018 | 4 537 942,00 | ––– | ––– | 4 431 713,55 | 97,66 |
| 2019 | 5 445 796,00 | ––– | ––– | 5 258 780,86 | 96,57 |
| 2020 | 6 395 982,00 | ––– | ––– | 5 862 880,16 | 91,67 |
| 2021 | 6 766 283,00 | ––– | ––– | 6 672 984,99 | 98,62 |
| 2022 | 6 924 674,00 | ––– | ––– | 6 248 921,56 | 90,24 |
| 2023 | 6 423 187,00 | ––– | ––– | 9 303 535,58 | 144,84 |
| 2024 | 7 520 515,00 | ––– | 8 613 657,00 | ––– | ––– |
| 2025 | ––– | 9 720 770,00 | ––– | ––– | ––– |
| 2026 | ––– | 10 127 119,00 | ––– | ––– | ––– |
| 2027 | ––– | 10 295 427,00 | ––– | ––– | ––– |

Navrhovaný rozpočet grantov a transferov na rok 2025 je v sume 9 720 770,00 €. Táto suma je vyššia, ako rozpočet na rok 2024. Rozpočtujú sa tu príjem z transferov na podporu k stravovacím návykom, príjem z transferov na prenesené kompetencie (školstvo), príjmov od obcí, z rozpočtu EÚ (prevádzka centra Europe Direct), zo štátneho rozpočtu na prenesený výkon štátnej správy a na rôzne projekty realizované mestom, ktoré sú v návrhu rozpočtu podrobne špecifikované.

Kapitálové príjmy

Návrh kapitálových príjmov na rok 2025 je v celkovej výške 7 793 841,00 €. Do rozpočtu vstupujú v rámci nedaňových príjmov očakávanépríjmy za predaj pozemkov vyhodnotených ako prebytočný majetok vo výške 100 000,00 €.

Vývoj nedaňových kapitálových príjmov za roky 2015 až 2027 v €:

|  |  |  |  |  |  |
| --- | --- | --- | --- | --- | --- |
| **Rok** | **Rozpočet** | **Návrh rozpočtu** | **Očakávaná skutočnosť** | **Skutočnosť** | **% plnenia** |
| 2015 | 1 173 776,00 | ––– | ––– | 273 023,42 | 23,26 |
| 2016 | 1 427 580,00 | ––– | ––– | 1 253 110,05 | 87,78 |
| 2017 | 657 378,00 | ––– | ––– | 333 557,88 | 50,74 |
| 2018 | 572 267,00 | ––– | ––– | 258 203,99 | 45,12 |
| 2019 | 109 280,00 | ––– | ––– | 116 643,55 | 106,74 |
| 2020 | 100 000,00 | ––– | ––– | 60 790,00 | 60,79 |
| 2021 | 70 000,00 | ––– | ––– | 229 673,94 | 328,11 |
| 2022 | 238 200,00 | ––– | ––– | 187 958,67 | 78,91 |
| 2023 | 100 000,00 | ––– | ––– | 112 685,57 | 112,69 |
| 2024 | 88 000,00 | ––– | 113 500,00 | ––– | ––– |
| 2025 | ––– | 100 000,00 | ––– | ––– | ––– |
| 2026 | ––– | 100 000,00 | ––– | ––– | ––– |
| 2027 | ––– | 100 000,00 | ––– | ––– | ––– |

Keďže príjem z vlastných kapitálových príjmov nie je dostačujúci na financovanie kapitálových výdavkov, ďalším zdrojom financovania sú kapitálové granty a transfery. Do kapitálových príjmov sú rozpočtované očakávané príjmy z kapitálových grantov a transferov spolu v sume 7 693 841,00 € na projekty, ktoré má mesto zo ŠR už zmluvne zabezpečené, resp. o ktoré má záujem sa uchádzať – z Plánu obnovy sú to projekty spolu v sume 3 635 752,00 €, z Environmentálneho fondu sú to projekty spolu v sume 2 629 718,00 €, z Operačného programu Slovensko projekty spolu vo výške 1 170 671,00,00 €, z operačného programu Interreg projekt v hodnote 147 700,00 € a prostredníctvom Ministerstva školstva projekty spolu vo výške 110 000,00 €. Tieto plnenia sú viazané na rozhodnutie poskytovateľa transferov a mesto ich (okrem kvalitne spracovanej žiadosti a splnenia požadovaných podmienok) nemá možnosť ovplyvniť.

Vývoj kapitálových grantov a transferov za roky 2015 až 2027 v €:

|  |  |  |  |  |  |
| --- | --- | --- | --- | --- | --- |
| **Rok** | **Rozpočet** | **Návrh rozpočtu** | **Očakávaná skutočnosť** | **Skutočnosť** | **% plnenia** |
| 2015 | 79 334,00 | ––– | ––– | 78 870,84 | 99,42 |
| 2016 | 507 143,00 | ––– | ––– | 387 122,79 | 76,33 |
| 2017 | 32 500,00 | ––– | ––– | 32 500,00 | 100,00 |
| 2018 | 697 796,00 | ––– | ––– | 114 557,63 | 16,42 |
| 2019 | 1 818 493,00 | ––– | ––– | 680 653,26 | 37,43 |
| 2020 | 1 261 911,00 | ––– | ––– | 363 612,84 | 28,81 |
| 2021 | 5 036 043,00 | ––– | ––– | 1 901 725,11 | 37,76 |
| 2022 | 4 939 700,00 | ––– | ––– | 1 166 191,56 | 23,61 |
| 2023 | 3 194 676,00 | ––– | ––– | 1 576 550,10 | 49,35 |
| 2024 | 2 814 000,00 | ––– | 2 814 000,00 | ––– | ––– |
| 2025 | ––– | 7 693 841,00 | ––– | ––– | ––– |
| 2026 | ––– | 1 946 954,00 | ––– | ––– | ––– |
| 2027 | ––– | 0,00 | ––– | ––– | ––– |

**Rozpočet výdavkov**

Rozpočet výdavkov na rok 2025 je navrhovaný v štruktúre (v €):

|  |  |  |  |
| --- | --- | --- | --- |
| **Bežné výdavky** | **Kapitálové výdavky** | **Výdavky FO** | **Celkový rozpočet** |
| 24 803 565,00 | 10 955 339,00 | 2 178 549,00 | 37 937 453,00 |

ehospodárnych a neefektívnych onu štátnej správy Rozpočtom výdavkov mesto zabezpečuje financovanie svojich funkcií vyplývajúcich z platnej právnej úpravy. Aj návrh rozpočtu na rok 2025 vo výdavkovej časti obsahuje výdavky spojené s ďalším postupným znižovaním záväzkov mesta z predchádzajúcich rokov, pravidelné opakované výdavky definované v platných zmluvách, ktorými je mesto viazané a  zároveň aj výdavky na financovanie realizácie zámerov mesta potrebných pre jeho hospodársky, sociálny a ekonomický rozvoj. Do rozpočtu výdavkov sa premietajú aj výdavky rozpočtových organizácií a príspevkovej organizácie. Vzhľadom na východiskovú situáciu, za ktorej bol návrh rozpočtu spracovaný, je reálne, že tento rozpočet bude v rámci rozpočtového roka menený rozpočtovými opatreniami v súlade so Zásadami hospodárenia mesta. Je však potrebné dôsledne dbať na to, aby všetky výdavky boli realizované v súlade s rozpočtom, t.j. aby v prípade, ak očakávaný výdavok nie je rozpočtovaný, bola najprv vykonaná zmena rozpočtu a až následne uskutočnená výdavková finančná operácia.

Vývoj celkových výdavkov za roky 2015 až 2027 v €:

|  |  |  |  |  |  |
| --- | --- | --- | --- | --- | --- |
| **Rok** | **Rozpočet** | **Návrh rozpočtu** | **Očakávaná skutočnosť** | **Skutočnosť** | **% plnenia** |
| 2015 | 15 990 659,00 | ––– | ––– | 15 594 982,46 | 97,52 |
| 2016 | 17 079 062,00 | ––– | ––– | 17 398 496,58 | 102,24 |
| 2017 | 17 426 079,00 | ––– | ––– | 16 552 461,24 | 94,99 |
| 2018 | 18 346 137,00 | ––– | ––– | 18 796 215,47 | 94,67 |
| 2019 | 23 823 862,00 | ––– | ––– | 20 130 791,90 | 84,50 |
| 2020 | 23 953 215,00 | ––– | ––– | 21 253 854,83 | 88,73 |
| 2021 | 29 526 641,00 | ––– | ––– | 23 172 948,31 | 78,48 |
| 2022 | 33 202 264,00 | ––– | ––– | 26 255 692,66 | 79,08 |
| 2023 | 33 693 551,00 | ––– | ––– | 34 913 558,57 | 103,62 |
| 2024 | 35 321 481,00 | ––– | 37 850 120,00 | ––– | ––– |
| 2025 | ––– | 37 937 453,00 | ––– | ––– | ––– |
| 2026 | ––– | 29 913 544,00 | ––– | ––– | ––– |
| 2027 | ––– | 27 514 746,00 | ––– | ––– | ––– |

Vývoj bežných výdavkov za roky 2015 až 2027 v €:

|  |  |  |  |  |  |
| --- | --- | --- | --- | --- | --- |
| **Rok** | **Rozpočet** | **Návrh rozpočtu** | **Očakávaná skutočnosť** | **Skutočnosť** | **% plnenia** |
| 2015 | 13 666 452,00 | ––– | ––– | 13 622 804,48 | 99,68 |
| 2016 | 13 270 946,00 | ––– | ––– | 13 590 368,50 | 102,41 |
| 2017 | 14 375 654,00 | ––– | ––– | 14 564 261,21 | 101,31 |
| 2018 | 15 465 555,00 | ––– | ––– | 16 166 025,41 | 98,86 |
| 2019 | 18 452 312,00 | ––– | ––– | 17 505 171,98 | 94,87 |
| 2020 | 18 781 504,00 | ––– | ––– | 17 850 490,20 | 95,04 |
| 2021 | 20 044 097,00 | ––– | ––– | 18 765 704,08 | 93,62 |
| 2022 | 22 757 529,00 | ––– | ––– | 21 464 853,59 | 94,32 |
| 2023 | 22 650 838,00 | ––– | ––– | 25 296 184,65 | 111,68 |
| 2024 | 24 235 100,00 | ––– | 26 094 068,00 | ––– | ––– |
| 2025 | ––– | 24 803 565,00 | ––– | ––– | ––– |
| 2026 | ––– | 25 461 731,00 | ––– | ––– | ––– |
| 2027 | ––– | 25 356 293,00 | ––– | ––– | ––– |

Vývoj kapitálových výdavkov za roky 2015 až 2027 v €:

|  |  |  |  |  |  |
| --- | --- | --- | --- | --- | --- |
| **Rok** | **Rozpočet** | **Návrh rozpočtu** | **Očakávaná skutočnosť** | **Skutočnosť** | **% plnenia** |
| 2015 | 1 058 253,00 | ––– | ––– | 1 006 213,60 | 95,08 |
| 2016 | 1 335 788,00 | ––– | ––– | 1 335 784,84 | 100,00 |
| 2017 | 1 896 649,00 | ––– | ––– | 858 088,60 | 45,24 |
| 2018 | 2 231 953,00 | ––– | ––– | 1 416 913,07 | 63,48 |
| 2019 | 3 257 026,00 | ––– | ––– | 1 561 996,10 | 47,96 |
| 2020 | 2 855 387,00 | ––– | ––– | 2 345 037,26 | 82,13 |
| 2021 | 6 609 880,00 | ––– | ––– | 1 855 243,16 | 28,07 |
| 2022 | 9 032 283,00 | ––– | ––– | 3 427 010,23 | 37,94 |
| 2023 | 9 657 187,00 | ––– | ––– | 8 215 754,22 | 85,07 |
| 2024 | 8 082 878,00 | ––– | 8 608 851,00 | ––– | ––– |
| 2025 | ––– | 10 955 339,00 | ––– | ––– | ––– |
| 2026 | ––– | 2 291 308,00 | ––– | ––– | ––– |
| 2027 | ––– | 115 000,00 | ––– | ––– | ––– |

Suma výdavkov v špecifikácii podľa  návrhu rozpočtu nie je celá určená na nové aktivity a činnosť samosprávy, ale ako v predchádzajúcich rokoch, bude použitá aj na znižovanie záväzkov po lehote splatnosti, ktoré mesto Senica eviduje voči tretím osobám z predchádzajúcich období. Je potrebné neustále venovať pozornosť hospodárnemu a efektívnemu nakladaniu s finančnými prostriedkami, dôslednému vykonávaniu finančnej kontroly, aby všetky realizované výdavky boli kryté nielen naplánovanými, ale aj reálnymi finančnými prostriedkami. Stále je nevyhnutné zameriavať sa na znižovanie nákladov efektívnymi opatreniami s cieľom zabezpečiť dostatočné zdroje pre plnenie úloh samosprávnych alebo úloh v rámci preneseného výkonu štátnej správy, ktoré sú pre mesto obligatórne. Úlohou samosprávy je neustále sa starať o svoj majetok a tento zveľaďovať. Ako je zrejmé z vývoja kapitálových výdavkov za predchádzajúce roky, mestu sa nedarí realizovať investície v rozsahu, v akom si ich pri tvorbe rozpočtu plánuje. Z návrhu rozpočtu vyplýva, že v budúcom období mesto plánuje viaceré investície do majetku mesta, pričom niektoré plánované investície prechádzajú z predchádzajúceho rozpočtového roka, kedy boli realizované iba čiastočne (vyhotovenie projektovej dokumentácie). Ďalšie kapitálové výdavky sú rozpočtované na realizáciu plánovaných projektov, o financovanie ktorých sa mesto bude uchádzať v roku 2025 na základe výziev poskytovateľov. Realizácia týchto projektov je preto neistá, závislá od úspešnosti pri posudzovaní žiadostí. V prípade, ak nebude žiadosť mesta úspešná, prejaví sa táto skutočnosť na príjmovej aj výdavkovej časti rozpočtu.

V rámci rozpočtu mesta sú plánované výdavky na zabezpečenie chodu samosprávy, ako aj zabezpečenie základných služieb pre obyvateľov na štandardnej úrovni. Aj v roku 2025 sú, napriek zložitej finančnej situácii, rozpočtované výdavky na poskytovanie dotácií z fondu PRO SENICA na podporu aktivít realizovaných právnickými osobami a fyzickými osobami – podnikateľmi a to v jednotlivých podprogramoch podľa účelu, na ktorý má byť dotácia poskytnutá. Do rozpočtu sú zahrnuté aj výdavky na transfery pre organizácie v zakladateľskej a zriaďovateľskej pôsobnosti mesta. Pre Polikliniku Senica je rozpočtovaný na rok 2025 transfer vo výške 80 000,00 €, v rámci programu 10 Šport sú v podprograme Športové zariadenia mesta rozpočtované finančné prostriedky pre Rekreačné služby mesta Senica, spol. s r.o. na rok 2025 vo výške 2 100 000,00 €. V v rokoch 2026 a 2027 sa uvažuje so zvýšením finančného objemu o 50 000,00 €. Pre Zariadenie sociálnych služieb n.o. sa v rozpočte plánuje transfer z prostriedkov mesta na rok 2025 vo výške 55 000,00 €, v ďalších 2 rokoch sú rozpočtované rovnaké prostriedky. Na podporu subjektov v zakladateľskej pôsobnosti mesta sa z rozpočtu mesta dlhodobo vynakladajú značné finančné prostriedky. Je preto nevyhnutné, aby aj riadiace a kontrolné orgány týchto spoločností neustále dôsledne dbali na hospodárne, účinné a efektívne hospodárenie s verejnými zdrojmi, ktoré sú im poskytované.

V navrhovanom rozpočte sú podľa platnej metodiky zakomponované v programe 9 - Vzdelávanie aj výdavky/transfery pre rozpočtové organizácie (školy a školské zariadenia) a to podľa úrovne vzdelávania v celkovej sume 11 912 084,00 € pre rok 2025. Pre ďalšie roky sa počíta s nárastom a to pre rok 2026 na sumu 12 305 346,00 € a pre rok 2027 na  sumu 12 307 307,00 €. Kapitálové výdavky sa na celkových výdavkoch programu v roku 2025 podieľajú sumou 2 269 395,00 €, v roku 2026 sumou 53 479,00 € a v roku 2027 sumou 50 000,00 €.

V programe 11 Kultúra sú rozpočtované výdavky pre príspevkovú organizáciu v zriaďovateľskej pôsobnosti mesta (Mestské kultúrne stredisko/MsKS). Transfer na bežné výdavky je rozpočtovaný na rok 2025 v sume 925 600,00 € a na roky 2026 a 2027 vo výške 909 600,00 €. Okrem bežných výdavkov sa pre rok 2025 rozpočtujú pre MsKS aj kapitálové výdavky v celkovej sume 50 000,00 €, s kapitálovými výdavkami v rokoch 2026 a 2027 sa neuvažuje.

Kapitálové výdavky v roku 2025 spolu vo výške 10 955 339,00 € sú rozpočtované v  deviatich programoch - Stratégia, manažment a kontrola, Interné služby mesta, Služby občanom, Verejný poriadok a bezpečnosť, Miestne komunikácie, Vzdelávanie, Kultúra, Prostredie pre život a Rozvojové programy mesta.

Súčasťou návrhu rozpočtu je aj rozpočet finančných operácií. V rozpočte na rok 2025 sú plánované príjmové finančné operácie vo výške 4 077 915,00 €. Mesto plánuje vyčerpať prostriedky z predchádzajúcich rokov v sume  165 000,00 € - poplatok za rozvoj, environmentálny fond, za výrub drevín a použiť prostriedky z rezervného fondu mesta v sume 800 000,00 € . Rozpočtované sú aj príjmy z úverov spolu vo výške 3 112 915,00 €, z toho kontokorentný úver vo výške 800 000,00 € a na financovanie rekonštrukcie Bytového domu J. Kráľa a Obnovu Domova sociálnych služieb a Zariadenia sociálnych služieb sa rozpočtuje suma úverov zo ŠFRB spolu 2 312 915,00 €.

Výdavkové finančné operácie sú rozpočtované v programe 3 – Interné služby mesta a programe 16 Dlhová služba v celkovej sume 2 178 549,00 €.

**D. PROGRAMOVÝ ROZPOČET**

Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zmien a doplnkov v ustanovení § 4 ods. 5 *„rozpočet obce obsahuje aj zámery a ciele, ktoré bude obec realizovať z výdavkov rozpočtu obce“* ukladá samosprávam pripravovať programové rozpočty. Programové rozpočtovanie je systém založený na plánovaní úloh a aktivít mesta v nadväznosti na jeho priority a alokovanie disponibilných rozpočtových zdrojov do programov, s dôrazom na výsledky a efektívnosť vynakladania rozpočtovaných prostriedkov. Návrh programového rozpočtu mesta je rozpracovaný do 16 programov v členení na podprogramy (aktivity):

Program 1 : Stratégia, manažment a kontrola , 4 aktivity

Program 2 : Propagácia, prezentácia a marketing, 3 aktivity

Program 3 : Interné služby mesta, 6 aktivít

Program 4 : Služby občanom, 7 aktivít

Program 5 : Verejný poriadok a bezpečnosť, 5 aktivít

Program 6 : Odpadové hospodárstvo, 4 aktivity

Program 7 : Miestne komunikácie, 3 aktivity

Program 8 : Doprava, 1 aktivita

Program 9 : Vzdelávanie, 9 aktivít

Program 10 : Šport, 2 aktivity

Program 11 : Kultúra, 4 aktivity

Program 12 : Prostredie pre život, 4 aktivity

Program 13 : Bývanie a občianska vybavenosť, 1 aktivita

Program 14 : Sociálne služby a sociálna pomoc, 8 aktivít

Program 15 : Rozvojové projekty mesta, 2 aktivity

Program 16: Dlhová služba, 1 aktivita.

**Súhrnný prehľad návrhu výdavkov rozpočtu podľa programov**

|  |  |  |  |
| --- | --- | --- | --- |
| **Návrh rozpočtu celkom  v €** | | | |
|  | **2025** | 2026 | 2027 |
| Programový rozpočet celkom | **37 937 453,00** | 29 913 544,00 | 27 514 746,00 |
| v tom: |  |  |  |
| Program 01 : Stratégia, manažment a kontrola | **51 750,00** | 71 750,00 | 41 750,00 |
| Program 02: Propagácia, prezentácia a marketing | **176 043,00** | 178 258,00 | 178 266,00 |
| Program 03 : Interné služby mesta | **3 228 655,00** | 3 356 619,00 | 3 182 022,00 |
| Program 04 : Služby občanom | **595 022,00** | 522 712,00 | 522 760,00 |
| Program 05 : Verejný poriadok a bezpečnosť | **1 217 971,00** | 1 268 139,00 | 1 268 276,00 |
| Program 06 : Odpadové hospodárstvo | **1 979 152,00** | 1 979 152,00 | 1 979 152,00 |
| Program 07 : Miestne komunikácie | **4 394 392,00** | 1 332 245,00 | 515 290,00 |
| Program 08 : Doprava | **295 000,00** | 295 000,00 | 295 000,00 |
| Program 09 : Vzdelávanie | **14 181 479,00** | 12 358 825,00 | 12 357 307,00 |
| Program 10 : Šport | **2 230 000,00** | 2 280 000,00 | 2 280 000,00 |
| Program 11 : Kultúra | **975 600,00** | 909 600,00 | 909 600,00 |
| Program 12 : Prostredie pre život | **701 918,00** | 586 106,00 | 532 700,00 |
| Program 13 : Bývanie a občianska vybavenosť | **251 332,00** | 251 332,00 | 251 332,00 |
| Program 14 : Sociálne služby a sociálna pomoc | **906 802,00** | 940 404,00 | 915 448,00 |
| Program 15 : Rozvojové projekty mesta | **4 426 724,00** | 1 282 468,00 | 10 000,00 |
| Program 16: Dlhová služba | **2 325 613,00** | 2 300 934,00 | 2 275 843,00 |

V rámci analýzy výdavkov podľa jednotlivých činností konštatujem, že plánované čerpanie výdavkov sa premietlo do príslušných programov rozpočtu. Programový rozpočet je spracovaný prehľadným spôsobom.

**Prehľad celkových bežných výdavkov podľa programov rozpočtu**

|  |  |  |  |
| --- | --- | --- | --- |
|  | **Návrh rozpočtu v €** | | |
|  | **2025** | 2026 | 2027 |
| Programový rozpočet celkom | **24 803 565,00** | 25 461 731,00 | 25 356 293,00 |
| v tom: |  |  |  |
| Program 01 : Stratégia, manažment a kontrola | **41 750,00** | 41 750,00 | 41 750,00 |
| Program 02: Propagácia, prezentácia a marketing | **176 043,00** | 178 258,00 | 178 266,00 |
| Program 03 : Interné služby mesta | **3 046 142,00** | 3 205 859,00 | 3 152 022,00 |
| Program 04 : Služby občanom | **488 022,00** | 522 712,00 | 522 760,00 |
| Program 05 : Verejný poriadok a bezpečnosť | **1 187 471,00** | 1 243 139,00 | 1 243 276,00 |
| Program 06 : Odpadové hospodárstvo | **1 979 152,00** | 1 979 152,00 | 1 979 152,00 |
| Program 07 : Miestne komunikácie | **541 890,00** | 515 290,00 | 515 290,00 |
| Program 08 : Doprava | **295 000,00** | 295 000,00 | 295 000,00 |
| Program 09 : Vzdelávanie | **11 912 084,00** | 12 305 346,00 | 12 307 307,00 |
| Program 10 : Šport | **2 230 000,00** | 2 280 000,00 | 2 280 000,00 |
| Program 11 : Kultúra | **925 600,00** | 909 600,00 | 909 600,00 |
| Program 12 : Prostredie pre život | **532 700,00** | 532 700,00 | 532 700,00 |
| Program 13 : Bývanie a občianska vybavenosť | **251 332,00** | 251 332,00 | 251 332,00 |
| Program 14 : Sociálne služby a sociálna pomoc | **906 802,00** | 940 404,00 | 915 448,00 |
| Program 15 : Rozvojové projekty mesta | **0,00** | 0,00 | 0,00 |
| Program 16: Dlhová služba | **289 577,00** | 261 189,00 | 232 390,00 |

V rámci predkladaného materiálu je podrobne uvedená plánovaná štruktúra výdavkov v jednotlivých programoch a podprogramoch podľa jednotlivých položiek .

**Prehľad celkových kapitálových výdavkov podľa programov rozpočtu**

|  |  |  |  |
| --- | --- | --- | --- |
|  | **Návrh rozpočtu v €** | | |
|  | **2025** | 2026 | 2027 |
| Programový rozpočet celkom | **10 955 339,00** | 3 398 608,00 | 665 000,00 |
| v tom: |  |  |  |
| Program 01 : Stratégia, manažment a kontrola | **10 000,00** | 30 000,00 | 0,00 |
| Program 03 : Interné služby mesta | **40 000,00** | 30 000,00 | 30 000,00 |
| Program 04 : Služby občanom | **107 000,00** | 0,00 | 0,00 |
| Program 05 : Verejný poriadok a bezpečnosť | **30 500,00** | 25 000,00 | 25 000,00 |
| Program 07 : Miestne komunikácie | **3 852 502,00** | 816 955,00 | 0,00 |
| Program 09 : Vzdelávanie | **2 269 395,00** | 53 479,00 | 50 000,00 |
| Program 11 : Kultúra | **50 000,00** | 0,00 | 0,00 |
| Program 12 : Prostredie pre život | **169 218,00** | 53 406,00 | 0,00 |
| Program 15 : Rozvojové projekty mesta | **4 426 724,00** | 1 282 468,00 | 10 000,00 |

Plánované kapitálové výdavky roku 2025 v jednotlivých programoch sa premietli do týchto podprogramov:

1. V programe **01 Stratégia, manažment a kontrola** do podprogramu 01.2 Strategické plánovanie, štúdie a projekty, kde sa na rok 2025 rozpočtuje výdavok v sume 10 000,00 € a na rok 2026 v sume 30 000,00 € na spracovanie zmien a doplnkov územného plánu mesta.

2. V programe **03 Interné služby mesta** sa rozpočtujú výdavky v  podprograme 03.1 Hospodárska správa, údržba a evidencia majetku na nákup pozemkov v celkovej sume 30 000,00 € a v sume 10 000,00 € na nákup softvéru.

3. V programe **04 Služby občanom** do podprogramu 04.6 Prevádzka a údržba Domu smútku a cintorínov sa rozpočtuje suma 60 000,00 € na realizáciu chodníkov na cintoríne v Senici, Kunove a Čáčove, na rekonštrukciu Domu smútku v Kunove suma 25 000,00 €, na rekonštrukciu brán cintorínov Brezová – SNP suma 15 000,00 € a na rekonštrukciu studne na cintoríne Čáčov suma 7 000,00 € .

4. V programe **05 Verejný poriadok a bezpečnosť** do podprogramu 05.3 Verejné osvetlenie sa rozpočtuje suma 30 500,00 € na modernizácie verejného osvetlenia a doplnenie verejného osvetlenia.

5. V programe **07 Miestne komunikácie** sa rozpočtujú výdavky v podprograme 07.3 Výstavba a rekonštrukcia miestnych komunikácií v sume 3 852 502 € na realizáciu cyklotrasy "Železničná, Senica-Dojč“, na rekonštrukciu komunikácie - Hollého - J. Kráľa, na rekonštrukciu chodníkov - Nám. Oslobodenia, Čáčov, Čáčovská cesta pri Mahle, Rovenská ulica.

6. V programe **09 Vzdelávanie** do  podprogramu 09.1 Materské školy v sume 274 661,00 € na rekonštrukciu strechy a fasády elokované pracovisko Robotnícka. V podprograme 09.3 Základné školy – II. stupeň je rozpočtovaných 3 050,00 € na nákup prevádzkových strojov ZŠ Sadová, na prípojku vody v ZŠ Sadová vo výške 22 000,00 €, na realizáciu optického pripojenia - ZŠ Sadová vo výške 7 379,00 €, v sume 60 000,00 € na realizáciu multifunkčného ihriska na ZŠ s MŠ J. Mudrocha, v sume 1 773 000,00 € na zateplenie budovy ZŠ s MŠ J. Mudrocha, na rekonštrukciu učebne chémie a fyziky a telocvične na ZŠ V.P. Tótha v sume 75 000,00 €. V podprograme 09.5 Základná umelecká škola finančné prostriedky sú určené finančné prostriedky na interiérové rolety v koncertnej sále v sume 15 000,00 € a na realizáciu klimatizačných jednotiek do tried v sume 18 000,00 €. V podprograme 09.6. Centrum voľného času je plánovaná rekonštrukcia suterénnych priestorov  v sume 16 000,00 €. V  podprograme 09.8 Školské jedálne sú výdavky na nákup umývačky riadu na MŠ EP Kalinčiakova a Robotnícka v sume 3 479,00 € a na nákup chladiaceho baru na ZŠ Sadová v sume 1 826,00 €.

7. V programe **11 Kultúra** v podprograme 11.1 Mestské kultúrne stredisko je rozpočtovaná suma 25 000,00 € na rekonštrukciu strechy SD Kunov a suma 25 000,00 € na rekonštrukcia informačnej kancelárie mesta Senica - Infosen.

8. V programe **12 Prostredie pre život** v podprograme 12.3 Správa, údržba detských ihrísk, mobiliárov a kanalizácie je rozpočtovaná suma 9 000,00 € na realizáciu workoutového ihriska v Čáčove a v podprograme 12.4 Prostredie pre život suma 160 218,00 € na revitalizáciu potoka Teplica ( z operačného projektu Interreg - „ReBioClim)).

9. V programe **15 Rozvojové programy mesta**, podprogram 15.1 Strategické projekty a riadenie projektov sú zahrnuté kapitálové výdavky v sume 194 340,00 € na vypracovanie prípravných a projektových dokumentácií a v podprograme 15.2 Realizácia, rekonštrukcia a modernizácia stavieb výdavky spolu v sume 4 232 384,00 € na modernizáciu Amfiteátra Senica, rekonštrukciu budovy DHZ, realizáciu projektu Smart II. – inteligentné riešenia, na dofinancovanie zateplenia budovy Domova sociálnych služieb, na rekonštrukciu bytového domu J. Kráľa 734 a spevnené plochy a na rekonštrukciu elektroinštalácie (DC SNP, Domka).

**Prehľad celkových výdavkov finančných operácií podľa programov rozpočtu**

|  |  |  |  |
| --- | --- | --- | --- |
|  | **Návrh rozpočtu v €** | | |
|  | **2025** | 2026 | 2027 |
| Programový rozpočet celkom | **2 178 549,00** | 2 160 505,00 | 2 043 453,00 |
| v tom: |  |  |  |
| Program 03: Interné služby mesta | **142 513,00** | 120 760,00 | 0,00 |
| Program 16: Dlhová služba | **2 036 036,00** | 2 039 745,00 | 2 043 453,00 |

1.V **programe 03** sú rozpočtované výdavky finančných operácií v podprograme 03.1 Hospodárska správa, údržba a evidencia majetku vo výške 142 513,00 € a to na splátky istín leasingu (zimný štadión).

2. **V programe 16 Dlhová služba** sú rozpočtované výdavky finančných operácií v podprograme 16.1 Dlhová služba v roku 2025 v sume 2 036 036,00 €. Určené sú na splátky istín komerčných úverov spolu vo výške 688 212,00 €, splátky istín úverov ŠFRB v celkovej výške 469 231,00 €,  splátky istiny úveru z Environmentálneho fondu vo výške 78 593,00 € a splatenie kontokorentného úveru vo výške 800 000,00 €. Aj keď sa úvery zo ŠFRB a Environmentálneho fondu nezapočítavajú do celkovej úverovej zadlženosti mesta, splátky istín a úrokov podstatným spôsobom ovplyvňujú rozpočtové hospodárenie mesta Senica. Ide o finančné prostriedky, ktoré musia byť splácané pravidelne a riadne, je preto dôležité zohľadňovať prednostnú potrebu finančných prostriedkov na úhradu splátok pri čerpaní prostriedkov rozpočtu na jednotlivé aktivity. V roku 2025 sa v tomto podprograme uvažuje s výdavkovými finančnými operáciami v sume 2 036 036,00 €, v roku 2026 v sume 2 039 745,00 € a v roku 2027 v sume 2 043 453,00 €.

**Z Á V E R :**

Na základe tohto stanoviska a skutočností v ňom uvedených odporúčam Mestskému zastupiteľstvu v Senici :

* Návrh rozpočtu mesta Senica na rok 2025 schváliť
* Návrh rozpočtu mesta Senica na roky 2026-2027 zobrať na vedomie.

V Senici dňa 03.12.2024

Mgr. Tomáš Makas

hlavný kontrolór mesta Senica